Završetak cevovoda do Brankovine, e-parlament uz podršku Ministarstva za državnu upravu i lokalnu samoupravu - Kolubarski Info\nredakcija2 May 30, 2019\t0 Komentara\nFinansiranje završne faze cevovoda Valjevo – Brankovina sa 14 miliona dinara, uvođenje e-parlamenta, tj. elektronskih sednica koje olakšavaju rad, štede papir i omogućavaju veće učešće građana u parlamentarnom životu svog grada, neke su od tema današnjeg sastanka predstavnika grada Valjeva sa ministrom za državnu upravu i lokalnu samoupravu Brankom Ružićem.\nGradonačelnik dr Slobodan Gvozdenović se zahvalio na podršci koju Valjevo ima iz ovog ministarstva, u ime građana koji će dobiti vodu i u ime grada Valjeva:\n– Razgovorali smo o elektronskoj upravi, o idejama kada je decentralizacija vlasti u Srbiji u pitanju. Mislim da su ovakve posete izuzetno korisne, jer se mi upravo i oslanjamo na ovo ministarstvo koje je nama bazično ministarstvo. Osim što aplikujemo za sredstva, razmenjujemo ideje koje bi trebalo da doprinesu još boljem funkcionisanju lokalnih samouprava u Srbiji, a pre svega Valjeva- rekao je gradonačelnik Gvozdenović.\nMinistar Branko Ružić je rekao da su brojne teme sa zajedničkim imenitiljem otvorene na sastanku u Valjevu, ali da im je zajedničko da im je u centru interesovanja dobrovit i dobitak za sve građane i građanke ovog grada, Kolubarskog okruga, ali i čitave Srbije. On je istakao da je zahvaljujući inicijativi gradonačelnika, ali i Valjevca Đorđa Milićevića, potpredsednika Skupštine Srbije, afirmisan ovaj važan projekat završetka regionalnog cevovoda Valjevo-Brankovina.\n– Najskuplji su oni projekti koji se ne završe. Ovaj projekat je započeo pre desetak godina, završena je prva faza, a završetkom druge faze će tri hiljade stanovnika Brankovine i sela koja tamo gravitiraju, rešiti problem vodosnabdevanja- naglasio je ministar Ružić, osvrnuvši se i na turistički potencijal Brankovine, koju pohodi preko 30.000 turista godišnje, zbog čega je vodosnabdevanje jedan od preduslova za razvoj ovog kraja.\nMinistar je ukazao na važnost da i Skupština grada Valjeva prati trendove digitalizacije, pa je u tom smislu pozvao grad Valjevo da konkuriše za digitalizacije lokalnog parlamenta, putem konkrusa koji raspisuje ovo ministarstvo.\nMinistar Branko Ružić je zaključio da grad Valjevo uživa podršku Vlade Srbije, jer su dokaz značajna sredstva koja odvajaju ministarstva. Iz fonda ministarke bez portfelja za socijalnu politiku Slavice Đukić Dejanović, koja je sutra gost Valjeva, opredeljeno je 11 miliona dinara, a iz Ministarstva rudarstva i energetike oko 10 miliona dinara za projekte u Valjevu.


Centar za komunikaciju ''Bjanko''Mistery shopping - Centar za komunikaciju ''Bjanko''\n“Perspektiva kupca je realnost Vaše kompanije.“\nUkoliko želite da objektivno sagledate poslovanje Vaše organizacije i Vaših zaposlenih kroz oči Vaših kupaca ili proverite u kojoj meri Vaši zaposleni slede standarde Vaše kompanije pravi način za to je mystery shopping ili tajna kupovina.\nMystery shopping ili tajna kupovina je metoda putem koje se edukovni tajni kupci na zahtev određenog preduzeća postavljaju u ulogu potencijalnih ili redovnih kupaca i pri tom prema unapred određenim kriterijumima detaljno i objektivno mere kvalitet usluge te kompanije sa ciljem poboljšanja kvaliteta. Na taj način tajna kupovina rukovodstvu kompanije obezbeđuje detaljnu procenu rada zaposlenih, ali i identifikovanje snaga i slabosti zaposlenih u prodaji proizvoda ili pružanju usluga. Na osnovu toga se kasnije mogu kreirati ciljani programi edukacije, dizajnirati ciljane intervenicije ili odabrati najadekvatnije strategije koje bi omogućile napredak u visini prodaje, kvalitetu usluge i zadovoljnije kupce Vaše kompanije.\nCentar za komunikaciju BJANKO može Vam pomoći da steknete sliku Vaše kompanije onako kako je vide kupci kroz organizaciju mistery shoppinga. Rezultati mystery shoppinga će Vam pomoći da definišete konkretniju strategiju za unapređenje kvaliteta usluge ili ciljano organizujete neophodnu edukaciju i trening za svoje zaposlene.


PREDSEDNIK – Klub Privrednika\nKarijeru je počeo u Generaleksportu na finansijsko-komercijalnim poslovima. Sedam godina bio finansijski direktor Geneksove kompanije Yougo-Arab, jedne od prvih ofšor kompanija koja je pokrivala poslovne aktivnosti na Bliskom i Srednjem istoku.\nOd 1989. u Genex-banci radio kao zamenik direktora, zadužen za kontakte sa velikim bankama i finansijskim organizacijama, kao i na specijalnim finansijsko-robnim transakcijama i na otkupu dugova na sekundarnom tržištu. East Point Holdings Ltd je osnovao u junu 1990. godine, sa sedištem na Kipru, a zatim otvarao zavisne firme i predstavništva u svetu (Yu Point u Beogradu, predstavništvo u Moskvi i u još 10 zemalja).\nEast Point Holdings Ltd je bila jedna od najvećih kompanija u regionu i lider u trgovini žitaricama. Investirala je u Srbiju i postala vlasnik ili suvlasnik više preduzeća iz oblasti mlinsko-pekarske industrije, kao i dve fabrike za preradu obojenih metala.\nPOINT GROUP INT D.O.O.\nOsniva 2011. godine u Beogradu, a glavne aktivnosti su proizvodnja pšeničnog i kukuruznog brašna, poseduje mlin i silose u Somboru i Bačkoj Palanci. U okviru kompanije je i Bioenergy Point, koji se bavi proizvodnjom obnovljivih izvora energije. Lider je na tržištu Srbije u proizvodnji drvenog peleta u svojoj fabrici u Boljevcu.\nBio je aktivan sportista, državni pionirski i juniorski prvak u prsnom plivanju, reprezentativac i potom trener reprezentacije u plivanju.


Ukrajinska „nepristojna ponuda“ Moskvi - 01.05.2020, Sputnik Srbija\nDok uporno obečava da će sprečiti završetak gasovoda „Severni tok-2“, Kijev nudi ruskom „Gaspromu“ svoja skaldišta za skladištenje gasa. Međutim, postoje... 01.05.2020, Sputnik Srbija\n07:03 01.05.2020 (Osveženo: 00:57 26.08.2021)\nS obzirom na ranija iskustva vezana za krađu ruskog gasa, eksperti ocenjuju da je nepoverenje glavni „kamen spoticanja“ u sklapanju dogovora o skladištenju ruskog gasa u Ukrajini.\n„Predlog za skladištenje ruskog gasa, čini mi se, da je logičan, ali s obzirom na ogroman nedostatak poverenja u bilateralnim odnosima, ovo nije najbolji predlog. On je došao od Sergeja Makogona, koji je u istom intervjuu rekao da će Ukrajina učiniti sve što je u njenoj moći da spreči izgradnju „Severnog toka 2“ . Dve takve kontradiktorne izjave, jedna neverovatno prijateljska, druga očito agresivna, nekako su mi nespojive i prosto ne idu jedna uz drugu“, smatra ruski ekspert Kira Sazonova.\nGeneralni direktor ukrajinskog sistema za transport gasa Sergej Makogon predložio je „Gaspromu“ da iznajmi ukrajinska podzemna skladišta za privremeno skladištenje ruskog gasa koji se transportuje u Evropu. On je rekao da će to koštati kompaniju tri do pet puta jeftinije nego što košta u zemljama EU kojima je namenjen ovaj gas - svega 10 dolara za hiljadu kubnih metara gasa. On je dodao da će „Gasprom“ zimi, kada u EU poraste potražnja, moći da preuzme gas iz podzemnih ukrajinskih skladišta gasa i pošalje ga u Evropu.\nOn takođe predviđa da Ukrajina može ostati bez tranzita ruskog gasa 2025. godine, nakon što istekne petogodišnji ugovor ruskog „Gasproma“ i ukrajinskog „Naftogasa“ i završi se izgradnja gasovoda „Severni tok-2“ i zapretio je da će Kijev uložiti maksimalne napore da spreči završetak izgradnje tog gasovoda. Makogon je rekao da je nakon puštanja u rad prvog kraka „Turskog toka“, ukrajinski sistem već izgubio 15 milijardi kubnih metara godišnjeg tranzita, a nakon puštanja u rad drugog kraka, izgubiće još toliko.\nRuski eksperti ocenjuju da ovakvim izjavama Ukrajina rizikuje da pokvari odnose sa evropskim partnerima i podsećaju da je predsednik Vladimir Putin više puta izjavljivao da namerava da produži tranzit preko Ukrajine, čak i nakon realizacije „Severnog toka 2“ i „Turskog toka“.\nRuski zvaničnici ističu da na teritoriji Rusije ima dovoljno skladišta gasa i da za sada Rusiji nije potrebna pomoć drugih država po ovom pitanju.\nČak i da se pojavi potreba za iznajmnjivanjem skladišta, u slučaju Ukrajine neće biti dovoljna samo konkurentna cena, već će biti potrebne i garancije o čuvanju ruskog gasa, kako se davna istorija sa krađom gasa ne bi ponovila.\nUkrajina želi da popuni budžetske rupe\nKira Sazonova smatra da postoji još nekoliko okolnosti koje ne idu u prilog sklapanju sporazuma sa Ukrajinom o skladištenju ruskog gasa.\n„Sada će se struktura potražnje za gasom drastično promeniti. To je takođe posledica veoma toplog vremena, zbog čega će se, samim tim, u Evropi i u narednom periodu smanjivati potražnja za gasom. Osim toga, u Ukrajini postoji ozbiljan problem sa naplatom gasa od stanovništva. Treba imati u vidu da je ova infrastruktura, uglavnom, stara 50 godina. Zbog svega toga, čini mi se, da neće biti dodatnih sporazuma za skladištenje ruskog gasa. Niko nije u stanju da obezbedi Rusiji adekvatne garancije koje su potrebne prilikom zaključenja tog dokumenta“, ocenila je Sazonova.\nEksperti dodaju da će uprkos smanjenju potrošnje gasa izazvanog padom industrijske proizvodnje zbog pandemije virusa korona potreba za skladištenjem gasa porasti uoči zime, kada se potrošnja, po pravilu, povećava, ali ponavljaju da „Gasprom“ ima dovoljno svojih kapaciteta kada je reč o skladištima.\nPredlog Makogona stručnjaci povezuju sa činjenicom da Ukrajina doživljava značajan ekonomski pad, a šef ukrajinskog sistema za transport gasa, izgleda, samo traži priliku da nekako popuni budžetske "rupe".\nPodsetimo, Kijev i Moskva su posle teških pregovora u decembru prošle godine potpisali petogodišnji ugovor o tranzitu ruskog gasa za Evropu preko Ukrajine. Novi ugovor predviđa da će „Gasprom“ preko Ukrajine poslati najmanje 65 milijardi kubnih metara gasa u prvoj godini, a zatim najmanje 40 milijardi godišnje od 2021. do 2024. Ovaj petogodišnji ugovor doneće Kijevu više od sedam milijardi dolara.


Kako je Silvester Stalone dobio bugarski pasoš /foto/ - Sputnjik Srbija\n22:45 01.02.2021 Preuzmite kraći link\nČetiri državljanina Bugarske uhapšena su pod sumnjom da pripadaju organizovanoj kriminalnoj grupi koja je falsifikovala pasoše, pravila i prodavala lažnu bugarsku dokumentaciju, evre i američke dolare, preneli su bugarski mediji.\nKako je saopštio Europol, zaplenjena je jedna štamparija lažnog novca koja je radila u bugarskom primorskom mestu Sunčev Breg, kao i dve štamparije lažnih dokumenata u gradovima Plovdiv i Šumen.\nMeđu zaplenjenim dokumentima bio je i lažni pasoš sa slikom američkog glumca Silvestera Stalonea. Taj pasoš služio je kao „reklama“ da bi kriminalna grupa zainteresovanima pokazala kakvog su kvaliteta falsifikovani pasoši.\nBugarske vlasti pretresle su trideset lokacija, u zajedničkoj operaciji sa Europolom i tajnom službom SAD.\nBugarski mediji navode da je zaplenjeno 360.000 lažnih dolara i 410.000 falsifikovanih evra.\nTramp će dočekati Novu godinu sa Staloneom i još 800 gostiju (video)\nBugarska, pasoš, Silvester Stalone


Vaterpolistima se više ne duguje - Istinomer\n„Nemamo kašnjenja prema vaterpolistima i savezima, vlada je prvi put izmirila sve obaveze koje je imala prema sportistima. Znam i sam kada sam igrao koliko se dugovalo igračima i sa ponosom mogu da kažem da to sad nije slučaj.“\nhttps://www.istinomer.rs/izjava/vaterpolistima-se-vise-ne-duguje/ 2015-08-03 5 5 0 Istina Istinomer\nVanja Udovičić Vanja Udovičić\nMinistar omladine i sporta pohvalio se da je Vlada prvi put na vreme izmirila svoje obaveze prema vaterpolistima i savezima. Svojim velikim uspehom on smatra to što se stipendije i nadoknade za nosioce nacionalnih priznanja i nagrada isplaćuju redovno i to “bez dana zakašnjenja” što, kako je istakao, ranije nije bio slučaj.\nMinistar tvrdi da su sredstva koja država izdvaja za vaterpolo “ogromna i dovoljna”, jer je za 2015. godinu Vaterpolo savezu Srbije (VSS) namenjeno 224,75 miliona dinara. Ministarstvo omladine i sporta dostavilo je Istinomeru podatke po kojima je do 14. jula VSS ukupno isplaćeno 180,8 miliona dinara.\nSa tvrdnjama ministra da su sredstva koje VSS dobija od države sasvim dovoljna saglasan je i generalni sekretar VSS-a Nemanja Marijan. On za Istinomer objašnjava da je 95 odsto sredstva koje VSS godišnje dobija od Ministarstva, usmereno na sprovođenje redovnog godišnjeg programa, koji uključuje dve vrste troškova – direktne i indirektne.\n“U direktne troškove spadaju troškovi organizacije priprema reprezentativnih selekcija u zemlji i inostranstvu, organizacija i učestvovanje na domaćim i međunarodnim takmičenjima, organizacija stručnih seminara u zemlji, zdravstveni pregledi sportista, finansijske usluge tj. usluge računovodstva, obavezne revizije i bankarski troškovi”, kaže Marijan i dodaje da indirektni troškovi “ne smeju da budu veći od 20 odsto od ukupnog programa, a u njih spadaju plate zaposlenih u savezu i materijalni troškovi za struju, vodu, kancelarijski materijal i slično”.\nPored redovnog godišnjeg programa, VSS od ministarstva dobija i sredstva za realizaciju programa za organizaciju sportskih kampova za perspektivnu decu koja se bave sportom. Prema planu Ministarstva, isplata tih sredstava planirana je za avgust, i to u celokupnom iznosu od 1,35 miliona dinara.\nDeo novca koji Minisatrstvo omladine i sporta (MOS) izdvaja odlazi direktno vaterpolistima, i to u vidu stipendija i drugih novčanih nagrada za trofejne sportiste. Ministar Udovičić posebno ističe da se te naknade isplaćuju “bez dana zakašnjenja”, što navodi kao jedan od važnih pomaka učinjenih za vreme svog mandata.\n“Po osnovu stipendija sportistima vaterpolistima u 2015. godini mesečno se izdvaja 799,518 hiljada dinara. Do sada je, u 2015. godini, isplaćeno 3,9 miliona dinara, od ukupno 9,5 miliona dinara planiranih za ovu godinu”, poručuju iz Ministarstva. Pravo na stipendije u ovoj godini ostvarilo je 13 vaterpolista na osnovu međunarodnog ranga i dvojica na osnovu nacionalnog ranga. Shodno tome, mesečni iznos za međunarodni rang je 55.522 dinara, a za nacionalni 38.866 dinara.“\nOsim stipendija, MOS obezbeđuje novčane nagrade i za nacionalna sportska priznanja u iznosu od 55,9 miliona dinara na godišnjem nivou. Izveštaj Ministarstva pokazuje da je sportistima do 14. jula ove godine isplaćeno ukupno 23,3 miliona dinara.\nPodsetimo, u decembru 2013. godine, četiri meseca nakon što je Udovičić na mestu ministra omladine i sporta zamenio Alisu Marić, javnost je obaveštena o problemima između VSS i igrača. Tada je selektor vaterpolo reprezentacije Srbije Dejan Savić optužio VSS da mesecima unazad vaterpolistima nije isplatio sredstva za osvojene medalje. Dve godine kasnije, ministar Udovičić rešenje tog problema i redovne isplate vidi kao veliki uspeh svog ministarstva.\nShodno odgovorima koje je Istinomer dobio iz Ministarstva omladine i sporta i VSS, zaključujemo da Ministarstvo svoje obaveze prema Savezu i vaterpolistima izmiruje redovno. Zato izjavu ministra Udovičića ocenjujemo kao istinu.\nMeđutim, nedavno je Balkanska istraživačka mreža (BIRN) objavila istraživanje u kome se navodi da je Beogradska poslovna škola (BPŠ) 2013. godine, „mimo zakona i po nalogu visokih vladinih funkcionera, pozajmila sedam miliona evra prezaduženim kompanijama i Vaterpolo klubu „Radnički“, bez mnogo izgleda da će taj novac povratiti“. U tekstu se navodi da je ministar Udovičić bio upoznat sa transakcijama koje je BPŠ, mimo zakona, prebacivala VK „Radnički“, čiji je Udovičić bio kapiten pre dolaska na mesto ministra. Iako Udovičić tvrdi da nikada nije čuo za te transakcije, bivši direktor BPŠ tvrdi da je ministar sazvao sastanak u Vladi Srbije na kome se sreo i sa direktorima ostalih kompanija koje su dobile pozajmicu.\nBIRN Vaterpolo Ministarstvo omladine i sporta


Izvor: Sportski žurnal - Arhiva vesti 18.03.2011 - Naslovi.net\nSportski žurnal » Arhiva vesti za petak 18. mart 2011\nIvanović protiv Vidića, Stanković čeka Šalke\nSportski žurnal petak, 18. mart 2011.\nU sedištu Evropske fudbalske unije u Nionu žrebom su izvučeni parovi četvrtfinala Lige šampiona. Obzirom da su engleski klubovi bili najbrojniji među osam najboljih, postojala je realna mogućnost da dve ekipe sa Ostrva igraju jedna protiv druge, što se i obistinilo. Taj duel sigurno može da se... »\nSmenjen Uvalin, Nikitović na klupi Zvezde\nNova bura u Zvezdi, Mihailo Uvalin je smenjen sa mesta trenera, umesto njega ekipu će u Superligi predvoditi nekadašnji trener juniora crveno-belih Saša Nikitović, pomoćnik Dušana Ivkovića u reprezentaciji Srbije. Nikitović je prošlog leta predvodio je kadetsku selekciju Orlova na Evropskom... »\nPetrović pozvao Šaranova i Ilića, povratak Pantelića\nSelektor fudbalske reprezentacije Srbije Vladimir Petrović pozvao je dvojicu debitanata u sastav za mečeve protiv Severne Irske i Estonije u kvalifikacijama za Evropsko prvenstvo 2012. godine. Petrović je pozvao golmana Bojana Šaranova iz OFK Beograda i napadača Vojvodine Branu Ilića. Osim njih u... »\nŠta je u glavi Marija Balotelija? (VIDEO)\nMario Baloteli – čovek skandal. Talentovani italijanski napadač vredi milione, njegov prelazak iz Intera u Mančester siti je basnoslovno koštao Građane, ali pitanje je koliko je to bila dobra akvizicija Roberta Manćinija. Poslednja u nizu gluposti koju je učinio tamnoputi fudbaler desila se na... »\nNikolić: Idemo na pobedu protiv Partizana\nTrener Rada Marko Nikolić rekao je da očekuje neizvesnu utakmicu sa Partizanom, u 19. kolu Super lige, ali da će njegova ekipa pokušati da oteža posao protivniku pošto će kao i u svakom meču ići na pobedu. – Igramo mali derbi protiv Partizana. Obe ekipe do sada imaju dobru sezonu i na putu su da... »\nMagat preuzima Volfsburg\nNemački stručnjak koji je dobio otkaz u Šalkeu, Feliks Magat, gotovo sigurno će preuzeti ekipu Volfsburga, kluba sa kojim je 2009. godine osvojio šampionsku titulu u Bundesligi. Magat je u sredu napustio klupu Šalkea, a magazin Kiker tvrdi da će on već sutra biti predstavljen kao novi trener... »\nUEFA kaznila Vengera i Nasrija\nEvropska fudbalska unija (UEFA) suspendovala je menadžera Arsenala Arsena Vengera i igrača Samira Nasrija zbog kritikovanja sudije na utakmici protiv Barselone. Disciplinska komisija UEFA proglasila je krivim trenera Tobdžija i Nasrija za nedolično ponašanje prema sudiji Masimu Busaki, posle poraza... »\nLazović i Luković se oprostili od reprezentacije!\nŠok na konferenciji za novinare koju je držao Vladimir Petrović Pižon u Hajatu. Selektor Srbije saopštio je da su se prvotimci ruskog Zenita Danko Lazović i Aleksandar Luković oprostili od reprezentacije. Dvojac ruskog šampiona saopštio je selektoru da će se u narednom periodu posvetiti klupskim... »\nProsinečki: Igrači moraju da nađu motiv i pobede\nTrener fudbalera Crvene zvezde Robert Prosinečki rekao je da su igrači tog tima još pod utiskom zbog poraza od Partizana, ali da moraju da nađu motiv i pobede BSK iz Borče na svom terenu u 19. kolu Super lige. - Treba vratiti motivaciju ekipi posle bolnog poraza, a utakmica sa BSK-om sigurno neće... »\nOpljačkan Lučo Gonzales\nNaoružani razbojnici opljačkali su sinoć fudbalera Olimpika iz Marseja, Luča Gonzalesa u njegovoj kući, otevši mu kreditne kartice i luksuzni automobil. Policija je saopštila da su naoružani pljačkaši ušli u kuću bez obijanja, jer vrata nisu bila zaključana i od argentinskog fudbalera i njegove... »


NoviMagazin.rs - Tadić osudio pretnje odbornicima iz Leksovca\n► Tadić osudio pretnje odbornicima iz Leksovca\nTadić osudio pretnje odbornicima iz Leksovca\nPredsednik Demokratske stranke Boris Tadić poručio je danas da su neprihvatljive pretnje upućene leskovačkim odbornicima ističući da su odbornici vlasnici mandata i da oni odlučuju o formiranju skupštinske većine.\nTadić je rekao da je lično imao priliku da se uveri u preteće poruke koje su pojedinim odbornicima u Leskovcu poslate i u kojima se nasiljem preti njihovim porodicama i deci, navodeći da je to udar na demokratski poredak i prava građana.\n"U Srbiji se poštuju rezultati izbora i zakon, a zakon kaže da su odbornici vlasnici mandata", rekao je Tadić i pozvao sve državne institucije, policiju i bezbednosne službe da spreče nasilje prema građanima i odbornicima.\n"Protiv toga svi zajedno treba da ustanemo. Odbornici u Leskovcu jedini imaju pravo da formiraju većinu. To je jedino legitimno, jer su ih građani izabrali na izborima", poručio je Tadić.\nOn je dodao da ne želi da učestvuje ni u jednoj vladi u zemlji u kojoj će se pretiti deci.\n"Niko ko preti bilo kome zbog politike nije moj saveznik u bilo čemu. Oni koji prete pokazali su da su spremni za nasilje, a sa njima nema saradnje", rekao je Tadić\nTadić je naglasio da je u Lekskovac došao da ustane protiv takvih pretnji i da pruži podršku ljudima i podvukao da se Ustav, zakon i instiucije moraju poštovati.\n"Zato ću danas prisustvovati polaganju zakletve mog protivkandidata, novog predsednika Srbije Tomislava Nikolića, poštujući time pravni poredak", kazao je Tadić.\nLider DS je upozorio da će, ako se nasilje kakvo se dešava u Leskovcu, promoviše kao osnov javnog delanja, čitavo društvo biti ugroženo, a niko u Srbiji neće biti siguran i dodao da je policija obaveštena o slučaju i da očekuje završetak istrage.\nTadić u Leskovcu nije želeo da govori o formiranju nove vlade Srbije, istakavši da je od toga u ovom trenutku daleko bitnije to što se nekome u Srbiji preti zbog politike.\n"Ko će formirati parlamentarnu većinu u ovom trenutku je neizvesno, ali je izvesno da su odbornici u Leskovcu dobijali pretnje da vode računa o svojoj deci. To je kraj civilizacije i svake priče o demokratiji", kazao je Tadić.\nČetiri odbornika sa liste URS (dva iz Narodne partije, jedan iz Reformističke stranke i jedan iz URS) odlučili su da iskoriste to što su vlasnici mandata i podrže većinu koju će činiti DS i SPS.\nTo je izazvalo proteste odbornika okupljenih oko SNS i DS S, čiju većinu URS inače podržsava.\nSO Leskovac ima 75 odbornika.\nNa izborima 6. maja u Leskovcu DS je osvojila 22 odbornička mesta, SNS 18, koalicija SPS-PUPS-SDPS 12, URS 11, a DS S, Nova Srbija i Jedinstvena Srbija po četiri mandata.\nSastanku Tadića s rukovodstvom opštine Leskovac prisustvovao je i zamenik predsednika DS Draga Ðilas.\nautor: AM\tizvor: Tanjug/Novi magazin\tleskovac /\n1.06.2012, 06:28h zoran ristic\nPreporuči Ma ljudi protestvovali protiv svojih kolega i drugara koji su ih izdali. Boris doleteo s Djilasom da isplate dogovoreno i obecano preletacima da bi se obezbedila odbornicka vecina za danas , kada je i konstituisanje. Verujte ljudi ne mlataram , nemam veze s politikom . Roditelj jednog kandidata mi kao u poverenju kazao ma ovaj moj ja karakter, nude mu 20000 evra ali nece nikako . Ali ima ko oce.Sinoc mi kaze E bre brate pal prica mu bre prica, sad bi si imao i mesto i pare al nemas kome. 31.05.2012, 16:52h Buzz\nPreporuči (2)\tKad čete g.Tadiću osuditi pretnje,korupciju i mito od strane stranačkih kolega i koalicionih partnera?Ne živite samo VI i VAŠI odbornici u ovoj rupi od države. Povezane vesti:\nFabrika čarapa nemačke firme Falke i pogon korejske fabrike kablova za automobile Jura otvoreni su danas u Leskovcu. Uhapšena zbog pretnji Tadiću i Dačiću\nTomislav Nikolić se zabrinuo za bezbednost Borisa Tadića kada je video podatke o pretnjama koje je njegov prethodnik dobijao, piše Press, pozivajući se na izvore iz Predsedništva Srbije. Hapšenje zbog pretnji Tadiću na Fejsbuku\nMladić D.P. (19) iz Futoga koji je preko društvene mreže Fejsbuk uputio pretnje predsedniku Srbije Borisu Tadiću biće uhapšen. London podržava Tadićev plan za Kosovo\nVelika Britanija će podržati plan za Kosovo koji je izneo predsednik Srbije Boris Tadić, ukoliko Beograd ukloni barikade na severu, izjavio je ambasador ove zemlje na Kosovu Jan Klif. Pročitajte i...


NOVA BICIKLISTIČKA AVANTURA DRAGANA ŠIBALIĆA (VIDEO) · Kraljevo.online\nNASLOVNA VIDEO NOVA BICIKLISTIČKA AVANTURA DRAGANA ŠIBALIĆA (VIDEO)\nNOVA BICIKLISTIČKA AVANTURA DRAGANA ŠIBALIĆA (VIDEO)\nKraljevo – Dragan Šibalić, nakon prošlogišnje biciklističke avanture duge 14.000 kilometara, kada je od rodnog Kraljeva, do Japana putovao šest meseci , krenuo je na novo putovanje.\nDragan je i ovoga puta krenuo sa trga u centru Kraljeva ali je nakon dva kruga oko Milutina, putovanje nastavio avionom do Nju Delhija, gde će zapravo i početi ovogodišnja Šibalićeva avantura po Indiji, Nebeskim putevima Himalaja.\nDragan Mnogo opuštenije izledao nego kada je pre godinu dana iz Kraljeva krenuo i stigao do Japana, primećujemo da će ovoga puta umesto prikolice sve svari poneti u dve manje torbe okačene na bicikl.\nDragan kaže da će najviše morati da pazi šta jede i pije, zato što Indijci hranu pripremaju u nehigijenskim uslovima, napominjući da zna samo da ide u svet u kojem je jedino pravilo da nema pravila. Živog i zdravog očekujemo ga u Kraljevu 13, novembra.


Karadžić: Preporuka za upis na Mašinski fakultet je velika potražnja inženjera na tržištu rada :: Društvo\nmax 5 ° / min -2 °\nKaradžić: Preporuka za upis na Mašinski fakultet je velika potražnja inženjera na tržištu rada\nTrendovi na tržištu rada su takvi da je potražnja za mašinskim inženjerima trenutno veća od ponude, kazao je za ''Informator'' prodekan za nastavu Mašinskog fakulteta Univerziteta Crne Gore Uroš Karadžić.\nOn je ovaj podatak istakao kao glavnu prednost maturantima koji treba ove godine da se opredijele za dalji obrazovni put.\nZbog aktuelne situacije sa virusom COVID-19 ove godine je, kako je navedeno, izostala uobičajena promotivna aktivnost Mašinskog fakulteta Univerziteta Crne Gore kao što su posjete crnogorskim školama i učešća na sajmovima nauke.\nKaradžić kaže da je ove godine akcenat na onlajn aktivnostima i redovnom ažuriranju stranice Mašinskog fakulteta, u okviru zvaničnog sajta Univerziteta Crne Gore, na kojem zainteresovani maturanti mogu pronaći informacije o fakultetu.\nNa osnovnim studijama ovog fakulteta dva su studijska programa Mašinstvo i Drumski saobraćaj.\nKako je interesovanje za Drumski saobraćaj bilo veće od broja raspisanog konkursom, Karadžić navodi da će ove godine fakultet povećati broj mjesta za upis u skladu sa licencom Ministarstva prosvjete.\n"Prošle godine smo na prvu godinu osnovnih studija upisali 96 studenata na studijskom programu Mašinstvo i 80 studenata na studijskom programu Drumski saobraćaj", kazao je Karadžić.\nPrema njegovim riječima, Mašinski fakultet mogu upisati svršeni gimnazijalci i učenici srednjih tehničkih škola.\n"Postoji mogućnost upisa polaganjem diferencijalnog ispita. U diferencijalnom ispitu se polažu matematika i fizika, odnosno predmeti koji se i boduju prilikom upisa", pojašnjava Karadžić.\nKad je riječ o izbornim modulima na kasnijim godinama studija, Karadžić kaže da je u okviru studijskog programa Mašinstvo već godinama najveće interesovanje za usmjerenje Energetika.\n"Raduje nas i što se konstantno povećava i broj studenata na usmjerenju Proizvodno mašinstvo", ističe on.\nNilević uhapšena zbog izazivanja nacionalne, vjerske i rasne mržnje i netrpeljivosti\nNrekić i četvorica saradnika na saslušanju u CB Ulcinj\n09:46 ➔ 12:16\nKvorum za srpsku crkvu\nU saobraćajnoj nezgodi kod Crkvina povrijeđeno više osoba, saobraćaj normalizovan\nMontenegro international: Zbunjeni Dritanov i Zdravkov apostolat- Kada je sve u “minut do dvanaest” a nije ni tada\nŠef Katnićevog specijalnog policijskog tima konkurisao za direktora UP\n10:34 ➔ 10:51\nNikolić: Joanikije dogovora izborne liste za Nikšić\nBratićizmi: Žudnja za uništenjem pod maskom patriotizma\nVozilo sletjelo u provaliju iznad Brajića\nO zastavi i grbu Knjaževine Crne Gore (10)


Adamović: Sudsku vlast u BiH približiti evropskim standardima\nSARAJEVO Održana redovna sesija Asocijacije "Krug 99"\nTema skupa "Ne/uspjeh reformi sudske vlasti"\nRedovna sesija "Kruga 99"\nNa Ekonomskom fakultetu u Sarajevu danas je održana redovna sesija Asocijacije nezavisnih intelektualaca "Krug 99" na temu "Ne/uspjeh reformi sudske vlasti".\n- Činjenica je da se u najvećim institucijama u Bosni i Hercegovini dešavaju one pojave koje izazivaju opće zgražavanje i nesigurnost u ukupan pravni poredak u BiH. To je samo doprinos ukupnom stanju i onome što su stvarni rezultati reformskih procesa sudske vlasti – rečeno je na početku sesije.\nAsocijacija "Krug 99", kako je istaknuto, u najvećoj mjeri želi podržati mišljenje Evropske komisije vezano za Bosnu i Hercegovinu, gdje je jasno naglašeno da se mora donijeti novi zakon o Visokom sudskom i tužilačkom vijeću te da u tom smislu treba uskladiti cjelokupni pravni sistem u BiH.\nKako je najavljeno, uvodničar je bio advokat Vlado Adamović.\n- Apeliram da sudije i tužioci restartuju svoje ponašanje i krenu od početka kako bi sudsku vlast u BiH približili evropskim standardima - istakao je Adamović.\nDodao je da u posljednje vrijeme sudovi donose veliki broj oslobađajućih ili odbijajućih presuda, što je znak da optužnice nisu dobre pa je opće mišljenje da su tužilaštva trenutno najslabija karika u ovom sistemu.\n- Međutim, stanovitu odgovornost imaju i sudovi s obzirom na to da postoji sudija za prethodno saslušanje i prethodni postupak, što je kontrola istrage i podignutih optužnica, i tu ima grešaka, jer se vrlo često potvrđuju optužnice koje iz procesnih razloga ne bi trebale biti prihvaćene - pojasnio je Adamović.\nKrug 99 Vlado Adamović\nCikotić: Alijansa simbolizira stabilnost i prosperitet\nOnaj ko kaže da u BiH nema fašizma ili je slijep ili se pravi\n''Krug 99'' o državotvornom nejedinstvu i neprijateljstvu prema BiH


Krajiški biser, Stari grad Ostrožac, privlači sve veći broj posjetilaca – Biznis.ba\nNaslovnaBiHKrajiški biser, Stari grad Ostrožac, privlači sve veći broj posjetilaca\nobjavljeno 23. okt 2021. u 14:11\nStari grad Ostrožac u Cazinu, nacionalni spomenik BiH i jedini spomenik kulture u obliku dvorca koji BiH ima, smješten u potpuno prirodnom okruženju, svojom ljepotom, jedinstvenošću i bogatom historijom, svake godine privlači sve veći broj posjetilaca.\nO tom historijskom dragulju Krajine i BiH, mjestu gdje dok kročite doslovno osjećate duh prošlosti, vodi brigu JU Kulturni centar Cazin koji vrši periodičnu evidenciju posjeta koje dijele na sezonske i vansezonske, a navode da je u ovoj godini zabilježeno više od 10.000 domaćih i stranih turista i posjetilaca.\n-Vrlo je teško dati precizne podatke o broju posjeta, budući da imamo i kolektivne posjete, za koje se odobravaju popusti na ulaznice. U ovom periodu, s obzirom na globalna kretanja u vezi s pandemijom koronavirusa, ostvarili smo značajan porast broja posjetilaca – kazali su Feni u Kulturnom centru Cazin.\nKako ističu, u proteklom periodu je urađeno mnogo projekata vezanih za očuvanje tog spomenika, ali i za njegovu promociju u turističke svrhe. Prije svega, realizirana je Kolonija skulptora “Ostrožac“, kao najdugovječnija likovna manifestacija u BiH u oblasti kiparstva. Nakon toga je održan niz promocija knjiga, koncerata i izložbi unutar zidina ovog krajiškog bisera.\nTakođer, ove godine će izaći i II dopunjeno izdanje mini monografije Kolonije skulptora, koja je sastavni dio ovog spomenika i kao takav dio i Odluke Komisije za nacionalne spomenike, kojim je ovaj stari grad postao nacionalnim spomenikom BiH 2013. godine.\n-Trenutno smo u fazi izrade elaborata za sanaciju i održavanje zidina bedema i Srednjovjekovne kule, kako bismo i ovaj dio Starog grada Ostrožac konačno stavili u funkciju i omogućili turistima da dožive punu panoramu ovog grada i njegove okoline – najavljuju iz Kulturnog centra Cazin.\nOva institucija upravlja nacionalnim spomenicima u državnom vlasništvu na tom području i zasad su to samo Stari grad Ostrožac i kuća Nurije Pozderca u samom centru grada. Sanacija, konzervacija i zaštita ovih objekata zavisi od niza faktora, koji nisu uvijek, kako navode, finansijske prirode.\n-Obimni su projektni zadaci i zakonska regulativa koja prati oblast zaštite nacionalnih spomenika. U tom pogledu imamo nezaobilazne nadležnosti Federalnog ministarstva prostornog uređenja, kao i Zavoda za zaštitu spomenika i Federalnog ministarstva kulture i sporta. U tom pogledu, za svaku, pa i najmanju radnju planiranu na prostoru ovih spomenika, neophodno je dobiti dozvole i saglasnosti od navedenih subjekata. Da bi to bilo moguće, neophodno je imati kompletnu projektnu dokumentaciju i osigurana sredstva za realizaciju. Budući da su ona, posebno u oblasti kulture, vrlo oskudna, primorani smo aplicirati na javne pozive većeg broja donatora, vladinih i nevladinih, u cilju efikasnije, bolje i brže sanacije ovih spomenika. Do sada je uloženo nekoliko stotina hiljada KM u sanaciju vanjskih zidina spomenika – naveli su iz Kulturnog centra Cazin.\nIstiču da je dosad sanirano više od 80 posto ovog dijela objekta. U nastavku se rade pripreme za sanaciju Srednjevjekovne kule i pristupnog mosta, za koju će ove godine biti utrošeno 30 hiljada KM.\nPotpuna sanacija objekta, kako podvlače, nije moguća u kratkom roku, budući da je dio ovog spomenika i dvorac Lotara von Berksa, za koji postoji urađena projektna dokumentacija, a čija sanacija je procijenjena na više od tri miliona KM.\nU procesu zaštite i očuvanja spomenika kulture, samim tim i nacionalnih spomenika, Kulturni centar Cazin ima podršku svih nivoa vlasti, posebno federalnih institucija, koje su zakonom i zadužene za nadzor nad ovim spomenicima i njihovom sanacijom. Na nivou grada i kantona, kažu, izdvajaju se sredstva za promociju nacionalnih spomenika i djelimično njihovu obnovu, u skladu s mogućnostima budžeta, a na osnovu javnih poziva i projektnih aplikacija.\nStari grad Ostrožac, nekada mjesto gdje su boravili plemići i knezovi, age, kapetani i begovi, grofovi, vitezovi i aristokrate, pjesnici, umjetnici, sastoji se od srednjovjekovne utvrde, utvrde iz osmanskoga perioda, dvorca Lothara von Berksa i zbirke skulptura smještene u srcu Staroga grada.\nTaj unikatni spoj različitih arhitektonskih stilova posjetioce ostavlja bez daha, a sa zidina tog, jednog od najvećih i najbolje utvrđenih starih gradova u BiH, pruža se jedinstven pogled na prekrasno prirodno okruženje i krajišku krasoticu Unu.


Tanjug 18. oktobra 2019. 22:26\nSARAJEVO – Ministarstvo bezbednosti Bosne i Hercegovine traži rešenje za smeštaj ilegalnih migranata ali problem je što nema dogovora između vlasti BiH i međunarodnih organizacije koje bi takve kampove trebalo da finansiraju, saopstilo je danas ministarstvo nakon poziva da se hitno zatvori prenatrpani i neprimereni kamp Vučjak kod Bihaća.\n„Na žalost lokacije koje su do sada predlagane predstavnici Evropske unije ocenili su neprihvatljivim i odbili ih finansirati navodeći kao razlog uslove na terenu ili to što je zemljište u privatnom vlasništvu“, navodi ministarstvo, prenosi Hina.\nČim bude ponuđena adekvatna lokacija, Ministarstvo sigurnosti BiH će se koordinirati s partnerskim organizacijama i osigurati smeštaj u novom prihvatnom centru za osobe „koje se nalaze u kampu Vučjak, ali i sve novopridošle migrante“, navodi se.\nDodaje se da je bila planirana izgradnja još jednog prihvatnog centra u okolini Sarajeva kako bi se područje Unsko-sanske županije dodatno rasteretilo od pritiska migranata.\nU Unsko-sanskoj županiji sada je oko šest hiljada ilegalnih migranata u tri kampa na području Bihaća te u jednom kod Velike Kladuše.\nNekoliko stotina migranata smešteno je u bivšoj kasarni Ušivak, dvadesetak kilomatara udaljenoj od Sarajeva, koja je posebno prilagođena za sadašnju namenu.\nIz Ministarstva sigurnosti BiH ipak su upozorili da nije rešenje u otvaranju novih smeštajnih kapaciteta nego, kako tvrde, u jačanju zaštite granice sa Srbijom i Crnom Gorom kako bi se sprečio ulazak migranata u zemlju jer se ne sme dopustiti njihov masovni dolazak.\n„BiH ne želi da postane hot-spot za migrante čiji je krajnji cilj odlazak u zemlje Evropske unije“, naveli su u saopštenju.


Usvojene izmene više poreskih zakona u Srbiji – ukinut doprinos za nezaposlenost na teret poslodavca po stopi od 0,75% - DMK Tax & Finance Srbija, Poresko savetovanje, Računovodstvo, Knjigovodstvo, Finansije, Pravne Usluge, Virtuelna Kancelarija Beograd\nIzmene zakona su objavljene u Službenom glasniku RS, br. 95 od 08.12.2018. godine i veći odredbi se primenjuju od 01. januara 2019. godine.\nOd izmena ovog seta poreskih zakona, izdvajamo sledeće:\nIzmene odredbi Zakona o doprinosima za obavezno socijalno osiguranje\nNajznačajnija izmena je što se od 01.01.2019. ukida doprinos za obavezno socijalno osiguranje za nezaposlenost na teret poslodavca po stopi od 0,75%.\nIzmene odredbi Zakona o porezu na dohodak građana\nUvodi se poresko oslobođenje po osnovu:\nizdatke poslodavca za rekreaciju zaposlenih na radnom mestu,\nNavedeno poresko oslobođenje će biti moguće ostvariti po usvajanju pravilnika od strane Ministra Finansija koji će bliže urediti ovu oblast.\nIzmene odredbi Zakona o porezu na dobit\nNova pravila o obračunu poreske amortizacije – počev od 01.01.2019. sva stalna sredstva se amortizuju proporcijalnom metodom, a ne više degresivnom metodom, i to za svako stalno sredstvo posebno a ne po grupama.\nUkida se ograničenje za priznavanje rashoda u poreskom bilansu po osnovu izdataka za reklamu i propagandu obveznika (bilo je 10% prihoda);\nUvode se novi poreski podsticaji:\npriznavanje rashoda u dvostrukom iznosu za svrhe poreza na dobit po osnovu troškova koji su neposredno povezani sa istraživanjem i razvojem koje obveznik obavlja u Srbiji;\nizuzimanje iz poreske osnovice dela prihoda koji obveznik ostvari po osnovu naknade za iskorišćavanje deponovanog autorskog dela ili predmeta srodnog prava;\npriznavanje prava na poreski kredit po osnovu novčanog ulaganja u novoosnovano privredno društvo koje se bavi inovacionom delatnošću.\nUvodi se mogućnost ostvarivanja prava na poreski kredit za obveznike koji ostvaruju kapitalni dobitak u inostranstvu.\nNovoformirana Uprava za igre na sreću počev od 01.03.2019. godine, preuzima nadležnosti Poreske uprave u oblasti igara na sreću koje su bile propisane Zakonom o poreskom postupku i poreskoj administraciji.


SNS Kruševac: čestitke novom direktoru BIA - KruševacGrad\nSNS Kruševac: čestitke novom direktoru BIA\n– U ime svih kruševačkih naprednjaka čestitam novu funkciju gospodinu Bratislavu Gašiću koju će sasvim sigurno uspešno obavljati kao i sve do sada – poručila je na konferenciji za novinare u sedištu gradskog odbora SNS-a Jovana Dunjić, članica stranačkog Saveta za informisanje.\nDunjićka je na konferenciji rekla i da je „nesebičnim zalaganjem bratislava Gašića, lokalne samouprave i rukovodstva SNS-a“ usvojen Unapred pripremljeni plan reorganizacije za Fabriku maziva, te da je njihovom zaslugom pred ovom kompanijom „stabilan period“.\n– Ovo je još jedan dokaz da mi iza nas nemamo loših privatizacija i da smo spasili i spašavamo više loše privatizovanih firmi – konstatovala je Dunjićka.\nKao dokaz da „SNS drži datu reč“ , ona je podsetila da je Kruševac, uprkos „zluradim komentarima na društvenim mrežama“, dobio poljoprivredni fakultet, kao i da se i srednja poljoprivredna škola vraća u Veliki Šiljegovac.\nTakođe je najavila da će rukovodstvo Srpske napredne stranke „učiniti sve kako bi se što pre stvorili uslovi za upis budućih ekonomista i pravnika u našem gradu“.\n06.07.2021 0 559\n02.07.2021 0 656\n01.06.2021 0 326\n31.05.2021 2 869\n18.04.2021 0 1,539\n27. septembra 2021., 00:10


Prava potrošača više na papiru | EurActiv Srbija\nPrava potrošača više na papiru\nObjavljeno : 25.10.2011. | Ažurirano : 26.10.2011.\t Tweet\nPotrošači u Srbiji od skora mogu da računaju na zakonsku zaštitu koja je dobrim delom usklađena sa evropskom regulativom, ali ne u potpunosti i na usluge organizacija za zaštitu potrošača i dovoljan kapacitet državnih službi u toj oblasti. Briga o zdravlju građana Srbije je takođe dobila administrativne i zakonske okvire, ali ih na srednji rok treba dodatno uskladiti sa pravom EU i primeniti u praksi, preporuke su Evropske komisije u poglavlju Zaštita potrošača i zdravlja. To u praksi, na primer, znači da obračun troškova kredita za potrošače nije u potpunosti sa standardima EU, kao ni reklamiranje cigareta, zarazne bolesti se takodje ne prijavljuju u potpunosti u skladu sa evropskom regulativom, dok mentalno obolelim građanima treba garantovati osnovna ljudska prava.\nU Analitičkom izveštaju se podseća da domaće potrošače odnedavno štiti Zakon o zaštiti potrošača koji je usvojen 2010. i u skladu sa 15 evropskih direktiva. Međutim, primena ovog zakona tek počinje, navela je Komisija.\nZaštita potrošača je u nadležnpsto odeljenja za zaštitu potrošača pri Ministarstvu za poljoprivredu, trgovinu, šumarstvo i vodoprivredu, ali su kapaciteti tog odeljenja mali, uprkos nedavnom povećanju broja zaposlenih.\nOrganizacije za zaštitu potrošača su još slabe i bez dovoljnih kapaciteta, ocenila je Komisija i istakla da su organizacije započele uzajamnu saradnju i da rade na podizanju javne svesti o značaju potrošačkih prava. Međutim, njihov razvoj i jačanje zavise od odredbi novog zakona o registraciji organizacija za zaštitu potrošača, a one tek treba da budu primenjene u potpunosti.\nKad je reč o bezbednosti proizvoda, tržište se nadzire na osnovu Zakona o opštoj bezbednosti proizvoda, ali treba ga dopuniti da bi se u potpunosti uskladio sa evropskom regulativom. Takođe, zakon treba uskladiti sa propisima EU iz oblasti zaštite proizvoda, a treba usvojiti i standarde iz Direktive o opštoj bezbednosti proizvoda.\nU Izveštaju se primećuje da su zakoni dopunjeni relativno raširenim sistemom tržišnog nadzora u više ministarstava. To je sistem u kome se brzo razmenjuju informacije o opasnim proizvodima između nadležnih organa i između nadležnih organa i građana, navodi se u Izveštaju.\nKomisija je istakla da su potrošači zaštićeni i na tržištu finansijskih usluga budući da je 2011. usvojen zakon o zaštiti korisnika finansijskih usluga čiji je predlagač bila Narodna banka Srbije. Međutim, zakon nije u potpunosti sa evropskim pravnim tekovinama , naročito u domenu izračunavanja ukupnih troškova kredita na godišnjem nivou.\nNa pitanje da prokomentarišu ocene Izveštaja, u NBS navode da je pitanje efektivnih kamatnih stopa u EU regulisano zakonom, sto u Srbiji nije slučaj, već je naknadno doneta odluka o izračunavanju efektivnih kamatnih stopa koja je u potpunosti sa pravilima koji važe na evropskom bankarskom tržištu. Budući da je Komisija ocenjivala samo sadržaj Zakona o zaštiti korisnika finansijskih usluga, otuda ocena o neusklađenosti sa EU standardima, podvače u NBS.\nZa javno zdravlje građana Srbije u globalu odgovorno je Ministarstvo zdravlja, dok je Institut za javno zdravlje zadužen za prevenciju i unapređenje zdravlja građana, a Republički zavod za zdravstveno osiguranje upravlja finansijama zdravstvenog sistema.\nPacijentima je na raspolaganju i elektronsko zdravstvo, ali ova usluga nije u potpunosti integrisana u zdravstvenu politiku. Zdravstvene vlasti očekuje čitava lepeza mera koje treba primeniti, dok bi udruženja pacijenata i zdravstvene asocijacije trebalo više da se aktiviraju.\nRegulativa o duvanu je samo delimično u skladu sa evropskim propisima. Komisija primećuje da u domaćem zakonodavstvu nedostaje propis o zabrani duvana za žvakanje i zaokruživanje regulative o reklamiranju duvana.\nU periodu od 2000. do 2006. opao je broj pušača u Srbiji, ali je pušenje i dalje problem.\nNisu pokrivene sve zarazne bolesti\nZaštitom građana od zaraznih bolesti bavi se Zakon o zaštiti stanovništva od zaraznih bolesti koji je usvojen pre sedam godina. Međutim, zakon nije predvideo neke definicije za prijavljivanje zarazne bolesti, uključujući kliničke, laboratorijske i epidemiološke kriterijume, istaknuto je u Izveštaju.\nIzveštaj je pohvalio Srbiju za zakonski okvir i institucije u čijem opisu posla su zarazne bolesti. Ali, sistem nadzora i lanac odgovornosti treba modernizovati, naročito ljudske i materijalne resurse.\nLečenje obolelih od side je u suštini u skladu sa evropskom praksom, ali Srbija treba da uloži dodatne napore u primeni nedavno usvojene Nacionalne strategije za borbu protiv HIV/AIDS, naročito kad je reč o pokretanju javne kampanje koja bi informisala građane o toj bolesti.\nOd evropskih standarda ne odudaraju ni domaći zakoni čija su tema krv, uzimanje tkiva i ćelija. Podseća se da od prošle godine u Ministarstvu zdravlja radi Direktorat za biomedicinu, ali domaće vlasti će morati da ulože još truda u primeni Zakona o transplataciji organa.\nStrategija u oblasti nacionalnog zdravlja uočila je prioritetna područja delovanja u ovoj oblasti, ali ovu Strategiju ne mogu da podrže postojeći administrativni kapaciteti.\nAko želi da uđe u evropsku porodicu, od Srbije se učekuje da još više promoviše inkluziju mentalno obolelih ljudi u svakodnevni život i da im se kao svima jednako garantuju osnovna ljudska prava, posao, obrazovanje i usluge socijalnih službi.\nDodatnu "doradu", prema preporukama Komisije, očekuju i propisi koji regulišu preventivne programe za rano otkrivanje raka, takozvani skrining, kao i borbu protiv alkohola i droge. Komisija je navela da nacionalna strategija i akcioni plan za prevenciju alkoholizma moraju biti usvojeni u skladu sa strategijom EU.


Louis Vuitton je posvetio novu kolekciju nakita snažnim ženama - Astrology Srbija - donnasfreeastrology.info\n„Mnogo se sada govori o jakim ženama, ali one se nisu sada pojavile, uvek su postojale. Htela sam da pokažem da je njihova intuicija i vizija promenila istoriju. Htela sam da im odam počast” - kaže Frančeska o tome kako se srednjovekovni motivi pojavljuju u kolekciji "Riders of the Knights".\nFrančeska je umotala viteški oklop i porodične grbove, oštru estetiku odbranu gotičkih dvoraca u moderan nakit lakonskog oblika sa dodirom muškosti. Izgleda posebno impresivno niz nakita sa safirima, kao da je sastavljen od ograda, viseći mostovi - prstenje, minđuše-lusteri i masivni kameni od 19,31 karata okružen sa 1600 dijamanata.\nPosvećenost glavnom junaku srednjovekovne sage velikih žena ogleda se u visokoj ogrlici Reine sa 153 karata izuzetnih brazilskih akvamarina. Kolekcija nije bila bez simbola Louis Vuittona. Mozaik dijamanta i smaragda sa četiri lista leži na lapis perlama, a pečatno prstenje ukrašeno je dijamantima u Star Cut obliku monogramskog cveta.\n"Oduvek sam govorila da su dijamanti živi, pa je zato potrebno da se nakit slobodno kombinuje. Događaj poput gala večeri se često dešava, tako da je vredno eksperimentisanja“ - savetuje umetnički direktor nakita Louis Vuitton.


Ministar odbrane Italije najavio vojno povlačenje iz Iraka\nItalijanski ministrar odbrane, Antonio Martino, saopštio je da bi italijanska misija u Iraku mogla da bude okončana do kraja ove godine. On je rekao da će civilne snage postepeno zameniti italijanske trupe, kako bi nastavile da pomažu u nastojanjima za rekonstrukciju Iraka. Sabina Kastelfranko izveštava iz Rima.\nMinistar odbrane Antonio Martino najavio je italijansko vojno povlačenje iz Iraka u 2006. godini. On je predstavio prvi zvanični plan za povlačenje 2600 italijanskih vojnika istakavši da bi oko 300 vojnika moglo da krene kući ovog meseca, a još hiljadu do juna. U intervjuu italijanskom kanalu mreže SKAJ, Martino je objasnio da bi italijanska vojna operacija «Drevni Babilon» mogla postepeno da okonča svoj mandat do kraja ove godine.\nMartino je rekao da to nije izlazna strategija i da italijanske trupe neće napustiti zemlju ili ostaviti svoj posao napola nedovršen. On je dodao da je Italija oduvek smatrala svoju misiju u Iraku kao vremenski ograničenu i da bi, pošto se njeni ciljevi postepeno ostvaruju, trupe mogle da budu smanjene. Pojedini italijanski analitičari smatraju da je vlada saopštila odluku o povlačenju u ovom trenutku u pokušaju da prodobije glasove za predstojeće opšte izbore u aprilu. Italijansko javno mnjenje je oduvek bilo snažno protiv slanja trupa u Irak. Medjutim, Martino je to odbacio braneći odluku vlade desno od centra.\nOvo nije bila ratna misija, rekao je, to je bila mirovna misija kao i svaka druga mirovna misija. Martino je dodao da Italija nije učestvovala u ratu, ali da je intervenisala na kraju rata kako bi pomogla obnovu zemlje. Martino je rekao da su italijanski Karabinjeri obučili 11 hiljada iračkih policajaca, dok je italijanska vojska obučila skoro dve hiljade vojnika.\nMartino je naglasio da je italijansko prisustvo postalo manje važno otkako su Iračani postali sposobni da organizuju bezbednost samostalno zahvaljujući obuci od strane italijanskih vojnika. Uspeh ovog posla, dodao je , bio je najočigledniji tokom održavanja izbora u provinciji Di Kar, koja je pod italijanskom kontrolom. Ministar odbrane takodje je rekao da Italija ne može da napusti svoju ulogu u borbi protiv medjunarodnog terorizma koji, kako je rekao, predstavlja konkretnu pretnju svetu. Italija, kao i ostali , dodao je, mora da učini sve što je u njenoj moći da spreči terorističke napade. Ministar Martino je rekao da je Evropa sada više ujedinjena u borbi protiv terorizma, dodavši da su razlike u stavovima Evrope i Sjedinjenih Država o tome kako se boriti protiv terorizma – ublažene. To je, prema njegovoj oceni, pozitivno zato što je evro-atlantsko partnerstvo od velike važnosti za globalnu bezbednost.


KSS i UNICEF prikupili preko 5 000 000 rsd za inkluzivna igrališta - Sportske vesti - Savremenisport.com\nNaslovna :: Sportske vesti ::\tKSS i UNICEF prikupili preko 5 000 000 rsd za inkluzivna igrališta\nOd utakmice Srbija-Litvanija ostvaren je prihod od prodatih ulaznica u iznosu od 10.747.928 dinara. Zahvalјujući našoj reprezentaciji i 18.213 navijača koji su je bodrili, za inkluzivna igrališta u Srbiji će biti izdvojeno 5.373.964 dinara. Spektakularna utakmica kojom su naši košarkaši ispraćeni na Svetsko prvenstvo u Kini imala je humani karakter, jer će polovina prihoda biti upućena UNICEF-u za izgradnju inkluzivnih igrališta na kojima će se deca sa smetnjama u razvoju i invaliditetom igrati i družiti sa svojim vršnjacima.\n– Ovo je bila jedinstvena prilika da pozovemo sve navijače da navijaju za naš tim, da bodre košarkaše na vrlo kvalitetnoj utakmici, budu humani i pomognu da i deca sa smetnjama u razvoju mogu slobodno da se igraju sa svojim vršnjacima na igralištima koja su bezbedna, sigurna i koja će imati sprave prilagođene svoj deci. Nama je partnerstvo sa UNICEF-om veoma važno, jer smo na ovom projektu pokazali da možemo da se ponašamo sportski i budemo humani, da damo doprinos društvu u kome rastu i naša deca. Zahvalјujem svima koji su bili sa nama u subotu – izjavio je Dejan Tomašević, generalni sekretar Košarkaškog saveza Srbije.\nIgra, sport i rekreacija jako su važni za zdravo odrastanje dece, a druženje sa vršnjacima i njihovo uklјučivanje u društvo klјučni su faktori koji utiču na kvalitet života dece.\n– Samo zajedno možemo da napravimo razliku i pomognemo deci kojoj je potrebna podrška čitave zajednice. Veliku zahvalnost dugujemo Košarkaškom savezu Srbije, svim reprezentativcima i našem ambasadoru i selektoru reprezentacije Aleksandru Đorđeviću na nesebičnoj podršci. Zahvalјujući prikuplјenim sredstvima moći ćemo da izgradimo inkluzivna igrališta u Srbiji, gde će deca sa smetnjama u razvoju i invaliditetom moći da se igraju sa svojim vršnjacima. U ime UNICEF-a zahvalјujem svim fanovima košarke koji su pokazali humanost u subotu uveče – izjavila je Vesna Savić Đukić, šef odseka za saradnju sa privredom UNICEF-a u Srbiji.\nPartnerstvo između KSS i UNICEF-a započeto je u godini kada se održava Svetsko prvenstvo u Kini i kada se obeležava 30 godina od usvajanja Konvencije o pravima deteta. UNICEF i KSS zahvalјuju svim navijačima koji su se odazvali pozivu, kupili kartu i došli u plavom da navijaju za naše „orlove“ i pomognu u prikuplјanju sredstava za izgradnju inkluzivnih igrališta u Srbiji. Partnerstvo koje je započeto ovom utakmicom biće nastavlјeno, jer su oba partnera odlučna da pomognu u kreiranju okruženja u kome sva deca mogu da ostvare svoje potencijale. (Izvor: KSS)\nKošarkaši Srbije bolji od Litvanije i u Kaunasu\nDatum: 14.08.2019. Autor: KSS


Jedna od velikih frustracija ove godine jeste to što ne mogu da se nesmetano sprovode diplomatske aktivnosti, usled pandemije koronavirusom. Sve ovo se sada odvija onlajn, a “to ima određene poteškoće i ograničenja”, smatra Bilčik. Iz ovih razloga, pomak Srbije ka Evropskoj uniji nije ostvaren u prethodnoj godini, ali EU se nada da će Srbija otvoriti više poglavlja u 2021. godini.\nPredstavljajući ključne tačke izveštaja pred Evropskim parlamentom, Bilčik je danas pozdravio “činjenicu da je članstvo u EU i dalje prioritet i strateški cilj Srbije”, ali je kazao da treba da “unesemo više dinamike u proces pregovaranja”.\n“Napadi na novinare i nevladine organizacije su neprihvatljivi”, upozorio je Vladimir Bilčik. Istakao je da se nada da će EP po tom pitanju biti podjednako kritičan i prema drugim državama, poput Malte i Bilčikove rodne Slovačke, i da je njegova poruka Beogradu da se svi drže istih standarda.\n“Ovo je prilika za novinare iz Srbije i Zapadnog Balkana da postavljaju bitna pitanja”, kazao je on i dodao da će biti dostupni za rešavanje svih nedoumica.\n“Potreban je dijalog, a sada ne mislim samo na Beograd i Prištinu”. Ovde se radi o dijalogu unutar same Srbije, pre svega između partije na vlasti i opozicije.\n“Bojkot izbora od strane opozicije prošle godine nije nešto što ide u prilog demokratiji i naš cilj je da se to ne ponavlja”, rekao je Bilčik.\nPozdravio je međustranački dijalog oko izbornih uslova kao “ključan za napredak” po pitanju kvaliteta političke utakmice i demokratije.\nOn je naglasio da je potrebno više dijaloga a manje sukoba, kao i “mirna armosfera”.\n“Nadam se da će reforme približiti Srbiju ultimativnom cilju, a to je ulazak u Evropsku uniju”. Ipak, do toga ima još mnogo posla, smatra on. Neophodne su reforme zakona, mnogo rada na području slobode medija i ekonomskog razvoja.\n“Moramo da vidimo mnogo reformi kada je reč o vladavini prava u Srbiji, kao i u dijalogu Beograda i Prištine”, kaže Bilčik i navodi da je ovo prvenstveno posao Skupštine Srbije.\nAutor: Anđela Krstović / Izvor: Nova.rs


Volonterska ekološka akcija „102 kao 1“ u 18 gradova i opština Srbije - Društvo - Dnevni list Danas\nPočetna » Društvo » Volonterska ekološka akcija „102 kao 1“ u 18 gradova i opština Srbije\nVolonterska ekološka akcija „102 kao 1“, biće po treći put odražana u nedelju,19. maja 2019. i okupiće volontere, ljude dobre volje, iz 18 opština i gradova u slivu Zapadne Morave.\n0Piše: Z. Nikolić 17. maja 2019. 00.41 Izmenjeno: 18. maja 2019. 04.02\nDetalj sa prošlogodišnje akcije u Kraljevu Foto: Zoran Nikolić\nOni žele da svojim radom doprinesu čišćenju rečnih vodotokova i priobalja od svakovrsnog otpada koji je, često, uzrok izlivanja reka i koji, i na razne druge načine, ugrožava životnu sredinu.\nCilj akcije, kao što to njen naziv kaže je da se, istovremeno, na 102 lokacije u 18 lokalnih samouprava, u jednom danu, sprovede organizovano uređenje vodotokova, pre sveg njihovo čišćenje od otpada različitog porekla, ali i da se tamo gde ima uslova sadnjom zelenila preduprede klizišta i erozije zemljišta.\nOva akcija započela je pre tri godine na inicijativu Odeljenja za Civilnu zaštitu gradske uprave grada Kraljeva i Tima za koordinaciju aktivnosti gradova i opština iz sliva Zapadne Morave koji su 10. februara 2016., u Kraljevu potpisali Protokol o zajedničkim preventivnim aktivnostima u borbi protiv elementarnih nepogoda.\nČinu potpisivanja Protokola predhodila su tragična iskustva sa poplavama u Srbiji maja 2014 godine tokom koji je na teritoriji 24 lokalne samouprave pričinjena materijalna šteta u iznosu od preko 1,5 milijarde evra od čega je 70 odsto štete naneto proizvodnim aktivnostima.\nTe, 2017. godine prva akcija je nazvana „100 kao 1“ jer je tada, istovremeno sporvedena na 100 lokacija u slivu Zapadne Morave na čijoj teritoriji, u 18 lokalnih samouprava, živi blizu milon stanovnika i ona svake godine, aktivnostima volontera, obuhvata po jednu lokaciju više.\nSve ove akcije na čišćenju priobalja reka u slivu Zapadne Morave karakteristične su i po korišćenju internet platfome www.Volonter.rs kao alata za aktiviranje ljudi i resursa na lokalu kroz kratke volonterske akcije što, primarno, odgovara senzibilitetu mladih ljudi, jer je starosni prag za uključivanje u neku od akcija 15 godina.\nObzirom da metrolozi najavljuju lepo vreme za očekivati je da će postavljeni ciljevi akcije „102 kao 1“ biti ostvareni kako po broju lokacija na kojima će se odvijati tako i po broju učesnika. Eto prilike, poštovani čitaoci da, ako ste raspoloženi, jednostavnim popunjavanjem prijave na internet platfomi www.Volonter.rs i vi postanete deo tima koji svojim dobrovoljnim radom doprinosi da bar za malo unapredimo našu životnu sredinu.\nakcija, Čišćenje, reka, volonteri, Zapadna Morava\nAkcija čišćenja obale Dunava i Save u Beogradu


SPS u Aleksincu: 29 godina od osnivanja Odbora -\nSPS u Aleksincu: 29 godina od osnivanja Odbora\n23.10.2019. Ninoslav Miljković Politika Ostavi komentar\nOpštinski odbor Socijalističke partije Srbije je na današnjoj konferenciji za medije saopštio da će u petak, 25. oktobra, aleksinački socijalisti prigodno obeležiti 29 godina postojanja i delovanja Socijalističke partije Srbije u opštini Aleksinac.\nOvom prilikom rečeno je da je 29 rođendan Opštinskog odbora dan kada je 1990. godine osnovan odbor i počelo političko delovanje u borbi za socijalnu pravdu i uspešnu afirmaciju socijalističkih vrednosti u opštini Aleksinac.\n‒ Dvadeset i devet godina je dug period ne samo u životu jedne političke partije, već i u životu svakog čoveka. Vreme iza nas je pokazalo i potvrdilo da SPS ima jasnu politiku i jasan cilj, i da je naša lokalna politika u Aleksincu da činimo bolje svakom građaninu naše opštine, da budemo i ekonomski i kulturno jači – kaže Jovana Stojanović, potpredsednica Socijalističke omladine OO SPS u Aleksincu.\nOna je svečano obeležavanje vrednog jubileja, rođendan Opštinskog odbora SPS-a u Aleksincu, okarakterisala kao čin manifestovanje jedinstva i istrajnosti u naporima za ostvarivanje programskih opredeljenja.\n‒ Želimo da zajedno sa građanima, intezivno nastavimo uspešno traženje puteva pravednosti, pravde i valjanosti za najveći broj ljudi kojima treba obezbediti život dostojan čoveka. Tim povodom, pozivamo sve članove, simpatizere i zainteresovane građane da zajednički obeležimo 29. godinu osnivanja Odbora SPS-a u Aleksincu ‒ poručila je potpredsednica mladih socijalista u Aleksincu.\nPrigodno okupljanje održaće se u petak, 25. oktobra, u sali nekadašnjeg Komiteta sa početkom u 13.00 časova.\nPrevious Post:Aleksinačke pesnikinje osvojile i žiri i publiku u Sokobanji\nNext Post:Odličan start stonoteniserki


Kako je rakija pomogla Turcima da pobede u ratu\n"Neka služi Srbiji na čast"\nU Evropi se prikupljala pomoć i konvoji sanitetskog materijala su bili spremni da to odnesu u Bugarsku, ali se između isprečio front sa srpskom vojskom. Tada se dogodilo nešto što u istoriji nije zabeleženo. Na zahtev lekara austrijskog Crvenog krsta, Vlada Srbije je odobrila vojnoj komandi da za jedan dan prekine rat, otvori liniju fronta i propusti sanitetski materijal koji je iz Beča upućen u Sofiju. Srbija se pridružila apelu iz Evrope i otvorila svoje vojne magacine iz kojih je dala lekove, ćebad, krevete i sav materijal koji je bio neophodan za otvaranje jedne bolnice u Bugarskoj i na taj način pomogla zemlji sa kojom je bila u ratu. Za ovaj presedan u svetskoj istoriji ratovanja, Međunarodni Crveni krst u Ženevi dodelio je specijalno priznanje Crvenom krstu Srbije.\nJedan od organizatora ove misije, britanski humanitarac ser Kenet Barington, u pismu svojoj ženi pominje da je u Beogradu za 300 funti kupio potrepštine za bugarske ranjenike, a u izveštaju britanskog Crvenog krsta detaljnije se napominje šta je bio predmet kupovine u Beogradu, između ostalog, ćebad i dušeci.\nCrveni Krst Zeneva\nOno što mnogi ne navode a za šta postoje dokazi, jeste da je kralj Milan Obrenović obezbedio ovom konvoju transport kroz Srbiju, posebno kroz deo od Niša do bugarske granice gde nije postojala pruga.\nCrveni Krst Zeneva profimedia\nDa. Izveštaji kako Međunarodnog Crvenog krsta u Ženevi, tako i austrijske i britanske organizacije koje su direktno bile uključene u organizovanje ove misije, bez ikakve dvojbe navode da je ovakav potez Srbije presedan i da joj je na čast, prenosi "Tragač".\nCentrala Crvenog krsta piše da je obezbeđivanje dozvole za prolaz pomoći neprijateljskim vojnicima kroz svoju teritoriju u potpunosti u skladu sa Ženevskom konvencijom, ali se dodaje i da tekst ove konvencije to nije postavio kao obavezu za zaraćene strane. Ovako velikodušna interpretacija humanitarne misli zakonodavca, navodi se, razlog je za aplauz, te se nadaju da će ovaj presedan postati zakon u budućnosti.\nCrveni krst Velike Britanije ovu misiju naziva „zasigurno jednom od najinteresantnijih stvari u ovom ratu”. U ovom izveštaju se navodi da je propuštanje sanitarne opreme namenjene neprijateljskoj vojsci već veliki napredak, ali da je obezbeđivanje prevoznih sredstava na tom putu apsolutno novi akt velikodušnosti koji je na čast onom ko ga je učinio.\nBugarski: Ograda na granici je izuzetno loša vest\nMihajlov optužio DS za prevaru, moguce ponovo glasanje o Zakonu


Crnadak s ambasadorima zemalja Zapadnog Balkana: Regionalna saradnja prioritet - Vijesti sa Balkana i Svijeta\nBANJALUKA (AA) – Igor Crnadak, ministar inostranih poslova BiH, rekao je danas da je za ministarstvo na čijem je čelu, pored evrointegracija, regionalna saradnja jedan od prioriteta, javlja Anadolu Agency (AA).\n"Mi ćemo mnogo u to da ulažemo, da investiramo napora, truda i strpljenja da izgradimo što bolje odnose u regionu", rekao je Crnadak.\nOn se sastao danas u Banjaluci sa ambasadorima zemalja Zapadnog Balkana – Srbije, Crne Gore i Albanije – Stanimirom Vukićevićem, Milanom Lakićem, Ilirom Melom i Aleksandrom Krstevskim, otpravnikom poslova ambasade Makedonije u BiH.\nCrnadak i gosti tokom pauze u sastanku posjetili su "Zimzograd", manifestacju koja se povodom novogodišnjih praznika održava u centru Banjaluke. Početku sastanka prisusvovao je i Mladen Ivanić, član Predsjedništva BiH.\n"Ideja je bila da se satanemo da razgovaramo o onome šta se dešavalo između ove četiri zemlje i BiH u 2017. godini i da se dogovorimo o dinamici i velikom broju sporazuma koji nas čekaju sa ove četiri zemlje u toku naredne godine", rekao je Crnadak.\nPosjetu "Zimzogradu", ministar inostranih poslova BiH iskoristio kako bi pozvao goste iz susjednih zemalja da posjete Banjaluku.\nOdgovarajući na pitanja novinara o novom dokumentu Evropske unije prema kojem je kada je pitanju pristupanje zemalja Zapadnog Balkana BiH, navodno, u trećoj grupi sa Kosovom, Crnadak je naglasio da ne želi da komentariše dokument koji je u nastajanju i o kojem se pojavljuju samo nezvanične informacije u medijima.\nGovoreći o evropskom putu BiH, Crnadak je rekao da je sve jasno, napisano u reformskog agendi.\n"Nama predstoje vrlo ozbiljne reforme, nastavak reformi u oblasti ekonomije, vrlo je važno da pomjerimo stvari u pravosuđu, jer je očigledno da pravosuđe ima problema da se izbori sa pitanjima ratnih zločina i korupcije i organizovanog kriminala, tako da dosta je posla pred nama, najvažnije je da se opšti politički ambijent popravi", rekao je Crnadak.\nStanimir Vukićević, ambasador Srbije u BiH, rekao je da je poziv Crnadka na sastanak dobra prilika da se i Banjaluka promoviše kao centar, te za ambasadore da razgovaraju kako bi imali region mira i stabilnosti.\nČinjenica je da region pripada svima nama, da moramo voditi računa o stabilnosti i saradnji u regionu i ovakvi susreti i jesu namijenjeni tom cilju.\nPOVEZANE STAVKEBANJALUKAIgor Crnadakregionalna saradnja


U Sremu za jedan dan 170 pozitivne osobe, u izolaciji 2304 - Vojvodina Info\nU Sremu za jedan dan 170 pozitivne osobe, u izolaciji 2304\nZavod za javno zdravlje ocenjuje epidemiološku situaciju u Sremu, kao NEPOVOLJNU. Prema poslednjem izveštaju Zavoda za javno zdravlje, 12. novembra u okrugu Srema registruje 170 slučaja novoinficiranih.\nUkupan broj novoregistrovanih u prethodnom danu je 170.\nPo opštinama 12. novembra u Sremskoj Mitrovici broj novoinficiranih lica je 60, Stara Pazova 31, Ruma 23, Inđija 71, Irig 6, Šid 7, Pećinci 2 lica.\nMeđu novoobolelima dominira radno aktivno stanovništvo, a među njima najveći deo čine osobe uzrasta od 20 do 39 godina, i od 40 do 59 godina. U strukturi obolelih dominiraju nevakcinisane osobe svih uzrasta. Iskustva širom sveta nedvosmisleno govore o korisnosti vakcinacije, smanjuje mogućnost infekcije, teških oblika koji zahtevaju hospitalizaciju i smrtnog ishoda te odluku o vakcinaciji doprinosi ne samo zdravlju pojedinca, već i društvo u celini, piše u saopštenju Zavoda za javno zdravlje u Sremskoj Mitrovici.\nPrema podacima ZZJZ osoba u samoizolaciji u Sremu, zaklučno sa 12. novembrom, iznosi – 2304 lica.\nSremska Mitrovica – 652 predloga za izolaciju\nInđija – 431 predloga za izolaciju\nIrig – 104 predloga za izolaciju\nPećinci – 282 predloga za izolaciju\nRuma – 231 predloga za izolaciju\nStara Pazova – 376 predloga za izolaciju\nŠid – 228\nPrevious articleIsplata dodatnih 20 evra pomoći počinje 7. decembra – Prijava od danas\nNext articleSrpska istorija kroz vizuelnu umetnost u KS Eđšeg


Deseci hiljada na skupu podrške srbijanskom predsjedniku u Beogradu\nSkup u kampanji srbijanskog predsjednika Aleksandra Vučića "Budućnost Srbije" počeo je u petak u Beogradu himnom "Bože pravde", a na platou ispred parlamenta okupilo se nekoliko desetaka hiljada ljudi iz cijele Srbije.\nU izravnom prijenosu na nekoliko televizija s nacionalnom frekvencijom procijenjeno je da se okupilo od 100.000 do 190.000 ljudi.\nPrije početka skupa nastupili su folk zvijezda Aca Lukas i Riblja čorba sa svojim frontmenom Borom Đ�orđevićem.\nBrnabić: Srbija nije podijeljena zemlja\nPremijerka Ana Brnabić rekla je na početku večerašnjeg skupa da se u Beogradu okupila "jedinstvena Srbija, zemlja normalnih i pristojnih ljudi kojoj su važni rad i rezultati".\n"Beograd danas jeste svijet i Srbija danas pokazuje snagu svoje volje i koliko je opredijeljena da sučava svoj mir i stabilnost", rekla je Brnabić\nVučić: Kao što smo nekada uspješno ratovali, želim da još uspješnije radimo\nBez vas ovoliko ne bih mogao pred predsjednika Kine, Rusije, ali i njemačke kancelarke Angele Merkel i francuskog predsjednika Emmanuela Macrona, poručio je na mitingu u okviru kampanje "Budućnost Srbije" u Beogradu predsjednik Srbije Aleksandar Vučić.\nNikada više neću govoriti pred ovako velikim brojem ljudi, beskrajno vam hvala na podršci, rekao je Vučić.\nVučić je obećao da o svojim političkim protivnicima neće reći nijednu jedinu riječ, već da želi da govori o budućnosti Srbije.\nU koliko god država da živimo, niko ne može da razbije jedinstveno srpskog nacionalnog korpusa, istakao je Vučić i naveo da Srbi time nikoga ne ugrožavaju i poštuju suverenitet drugih zemalja.\nNavodeći primjer Njemačke, za koju je rekao da je čuvajući svoj jezik i kulturu uspjela da ostane snažna i da danas vodi Evropu, Vučić je rekao da želi da se napravi jedinstveni srpski bukvar za srpsku djecu ma gdje da žive.\nHoćemo da već 1. septembra imamo 10.000 digitalnih učionica i da naša djeca budu jednako uspješna kao i djeca iz zapadne Evrope i Izraela, rekao je Vučić i pozvao građane da se ponose vojnicima koji su branili karaulu Košare.\nŽelim da u 21. vijeku nemamo nijedan rat, da probamo da takvu politiku napravimo. Kao što smo nekada uspješno ratovali, da još uspješnije radimo, rekao je Vučić.\nDodao je da je dobio pismo iz kompanije Volkswagen u kome piše da je Srbija "još u igri" u odlučivanju u kojoj zemlji će graditi fabriku.\nDodik: RS želi mirnu i stabilnu Srbiju\nPredsjedavajući Predsjedništva BiH Milorad Dodik izjavio je danas da RS želi mirnu i stabilnu Srbiju i da je na miting "Budućnost Srbije" u Beogradu došao da prenese jasnu podršku Srbiji i njenom rukovodstvu.\nDodik je na mitingu ispred Doma Narodne skupštine Srbije rekao da je neophodna unutrašnja snaga zemlje da bi ona bila jaka i u regionu.\n"Došao sam ovdje da svima kažem da je ovo okupljanje odgovor na sva pitanja za svakoga ko pita šta se ovdje dešava. Unutrašnja snaga i jedinstvo su važni. Srbija mora da da snagu našem pregovaračkom timu i predsjedniku Srbije Aleksandru Vučiću kada je riječ o Kosovu, morat će da mu kažu svaka čast na jedinstvu", rekao je Dodik.\nOn je naveo i da bosnakohercegovački entitet Republika Srpska u važnim geostrateškim pitanjima prati Srbiju, poput pitanja o tome da ne želi da uđe u NATO.\nSijarto: Potrebna je snažna Srbija\nMinistar vanjskih poslova Mađarske Peter Sijarto izjavio je danas u Beogradu na skupu u okviru kampanje "Budućnost Srbije" da je srednjoj Evropi potrebna snažna Srbija.\nSijarto, koji je govorio na srpskom jeziku, rekao je da je srednja Evropa sve jača i jača zato što se vlade rukovode nacionalnim interesima, uprkos pritiscima.\n"Svima je jasno da je vaša zemlja sve jača i jača. Ojačala je jer vaši lideri nisu zanemarili nacionalne interese. Siguran sam da ćemo, Srbi i Mađari, u budućnosti biti sposobni za velika djela", rekao je Sijarto.\nOn je ocijenio da su odnosi dvije zemlje najbolji do sada i da je Srbija zaslužila da bude članica Evropske unije, kao i da je neprihvatljivo da joj se drže lekcije i usporava njeno pridruživanje.\n"Vi ste prava evropska nacija, što ste više puta dokazali. Vašim pristupanjem će EU biti jača i u godinama koje predstoje na tome ćemo raditi sa vama i predsjednikom Aleksandrom Vučićem", rekao je Sijarto i dodao da bi, da se Mađarska pita, Srbija sutra bila članica EU-a.\nDačić: Srbima niko ne smije da prijeti i da ih napada\nMinistar vanjskih poslova Srbije Ivica Dačić izjavio je danas da se prethodnih dana iz Srbije slala slika da je zemlja slaba i nejedinstvena i da se sprema haos i da zbog toga sa zapada dolaze jači pritisci i ultimatumi, ali da današnji skup "Budućnost Srbija" pokazuje da je Srbija jaka i složna i da toga treba da se plaše samo neprijatelji Srbije.\n"Misle da ćemo se predati ako jače pritisnu", rekao je Dačić na mitingu i dodao da je Srbija danas jaka i da niko ne može da donosi odluke o Srbiji, a da o tome ne pita Srbiju i da Srbima niko ne smije da prijeti i da ih napada.\nPrema njegovim riječima, današnji skup je poruka za sve u okruženju i u svijetu da ne pomisle da je Srbija nejedinstvena i da "nema predaje bez obzira na pritiske".\nDačić je rekao da predstavnici opozicije "Đ�ilas, Jeremić, Obradović, Lutovac imaju zapadne medije, podršku zapadnih zemalja, ali samo jedno nemaju, samo im jedno fali, narod", a da ih predsjednik Srbije Aleksandar Vučić štiti tako što ne raspisuje izbore i pozvao ga da ih raspiše.


Obustavljen prijem novca preko „Pejpala“ › Made-in-Germany.rs\nObustavljen prijem novca preko „Pejpala“\nKompanija „Pejpal“ (Paypal) zvanično je u ponedeljak potvrdila Narodnoj banci Srbije (NBS) da je primanje novca preko tog sistema za plaćanje preko interneta odloženo u Srbiji zbog tehničkog problema.\nKako se navodi u saopštenju NBS, „Pejpal“ je ovom prilikom potvrdio da su svi pravni i regulatorni uslovi u Srbiji za omogućavanje funkcionisanja prijema novca preko pejpal sistema ispunjeni.\nU NBS kažu kako se u objašnjenju „Pejpala“ ističe da je cilj ove kompanije da što je više moguće olakša onlajn plaćanje i naplatu, kao i da neće ponovo pustiti u rad opciju prijema novca u Srbiji dok ne budu sigurni da će iskustva njihovih klijenata biti najbolja moguća, prenosi agencija „Beta“.\n„Pedstavnici „Pejpala“ najavili su uvođenje servisa prijema novca nakon razgovora sa predstavnicima NBS i nadležnih ministarstava o regulatornom okviru u Srbiji i potvrde da nema prepreka za uvođenje tog servisa. U okviru svojih nadležnosti NBS će i dalje obezbeđivati sve neophodne uslove i podršku funkcionisanju „Pejpal“ servisa – kaže se u saopštenju srpske Centralne banke.\nNelegalno 69 posto softvera u Srbiji\nOd MiG na 23/10/2014 / Informatika, Trgovina / Ostavite komentar\nPad cene nafte - ekonomija ili geopolitika


Češki intelektalci se stide ksenofobne histerije oko izbeglica\nBeta\t 18. avgusta 2015. 20:05\nViše od 1.300 čeških akademika, naučnika i univerzitetskih profesora protestovalo je zbog histerične ksenofobne kampanje protiv izbeglica i islama u Češkoj peticijom “Naučnici protiv straha i ravnodušnosti”.\nPeticiju u kojoj se apeluje na političare i medije da ne dopuste da ton debati o izbeglicama daju radikalni ekstremisti i ksenofobni strah, danas je kritikovao portparol češkog predsednika Miloša Zemana, Jirži Ovčaček i optužio naučnike i univerzitetske profesore da samo produblju podele u društvu.\nKao najveću opasnost za Češku u koju je za prvih šest meseci ove godine stiglo svega oko 3.000 izbeglica i to samo u tranzitu na putu do Nemačke, naučnici i profesori označili su ne izbeglice, već radikalizaciju društva zbog neosnovanog straha.\n“Veoma smo uznemireni zbog naglog porasta ksenofobije u društvu. Mnogi mediji i političari koriste govor straha od izbeglica i ravnodušnosti prema njihovom stradanju koja je ranije bila neprihvatljiva. O imigrantima, ljudskim bićima piše se kao o zverima štetočinama ili parazitima koji su krenuli na našu domovinu da zloupotrebljavaju socijalni sistem ili da odmah ubijaju i siluju”, upozorili su češki naučnici u peticiji.\nPotpisnici peticije, među kojima su i neka od najvažnijih imena češke nauke, apeluju na političare da ne zloupotrebljavaju izbegličku krizu za sticanje jeftinih političkih poena već da reaguju prema stvarnim potrebama i mogućnostima. Medije pozivaju da prestanu da raspiruju strasti u jurnjavi za jeftinim senzacijama i dizanjem tiraža.\n“Svakodnevno se iz našeg naroda, navodno golubije naravi, čuju glasovi koji ovoj ili onoj grupi stranaca žele smrt. Ništa od toga ne odgovara stvarnosti i nije odraz toliko izbegličke krize koliko pokazuje bolest našeg društva koje gubi čovečnost i zdrav razum”, stoji u peticiji.\nDirektor Instituta molekularne genetike Akademije nauka Češke profesor Vaclav Hožejši izjavio je povodom peticije koju je potpisao da se stidi kako su Česi kao narod mogli toliko da podlegnu takvoj ekstremnoj histeriji oko izbeglica i muslimana.\nPortparol češkog predsednika Ovčaček odbacio je apel protiv ksenofobnih raspoloženja u češkom društvu parafrazirajući poziv naučnika da se izbeglicama koji beže od rata garantuje bezbednost i ljudsko dostojanstvo.\n“Svakome ko živi u Evropi bi trebalo garantovati bezbednost i dostojanstvo”, kazao je Ovčaček na konferenciji za novinare u Pragu.\nPortparol je dodao da češki predsednik Miloš Zeman podržava ideju da se pored oko 1.500 profesionalnih vojnika za zaštitu čeških granica od eventualnih imigranata angažuju i češki rezervisti.\n“Broj aktivnih rezervista bi trebalo do 2020. godine da dostigne 5.000 ljudi s tim da bi aktivni rezervisti mogli da budu angažovani u obezbeđenju granica od nelegalne migracije”, rekao je.


Rusija koristi spor između Srbije i Koso | Balkan Crossroads\nRusija koristi spor između Srbije i Kosova\nZemlje zapadnog Balkana su ponovo postale bojno polje velikih sila, s obzirom da je Rusija u zadnje vreme počela da koristi ovaj region kako bi se bolje pozicionirala kao super sila u međunarodnom sistemu.\nPovlačeći svoje panslovenske veze sa nekim balkanskim zemljama, Rusija je pokušala da legitimizuje svoje prisustvo i ojača svoj uticaj u regionu. Iako nikada nije napustila region, njene strategije spoljne politike prema balkanskim zemljama su se vremenom promenile. Trenutno, Rusija je pokušala da igra ulogu u važnim dešavanjima balkanske politike, kao npr. u poslednjim regionalnim tenzijama oko Srbije i Kosova.\nRuski uticaj na zapadnom Balkanu ne može se shvatiti bez analize funkcije međunarodnog sistema, odnosa velikih sila, njihovog balansa moći i istorijske pozadine regiona. Od 1990-ih godina, etnički sukobi koji su završili vojnim intervencijama na zapadnom Balkanu odigrali su važnu ulogu u preformulisanju naloga međunarodnog sistema. Raspad Sovjetskog Saveza i kraj hladnog rata doveli su do pojave SAD kao hegemonističke sile. NATO-ove vojne intervencije na Balkanu (kako u Bosni i Hercegovini tako i na Kosovu, ali posebno na Kosovu) doprinele su učvršćivanju položaja SAD, što dodatno ugrožava pokušaj Rusije da se pozicionira kao velika sila.\nVojna intervencija NATO-a na Kosovu donela je novu paradigmu na međunarodnom planu, oblikujući podršku Zapada i legitimitet intervencije kao „humanitarna“. Međutim, ovo prikazivanje nije nesporno i pokrenulo je debatu o međunarodnom pravu i poretku. Nasuprot stavu zapada, Rusija je podržala Srbiju na međunarodnoj areni osudom intervencije na Kosovu kao nepravedne i protiv međunarodnog prava. Rusija je tako iskoristila slučaj Kosova kao stratešku priliku da ponovo utvrdi svoju ulogu u međunarodnom sistemu.\nŠtaviše, vojna intervencija na Kosovu služila je kao ključna tačka za rusku spoljnu strategiju, pošto je Rusija počela da je koristi kao presedan i legitimaciju sopstvenih vojnih intervencija na drugim mestima, kako se vidi u Abhaziji i Južnoj Osetiji.\nAneksija Krima i nestabilnost u Ukrajini pokazuju dodatni preobražaj ruske spoljne politike u agresivniji i revizionistički, pošto je Moskva otvoreno počela da se suprotstavlja zapadnim normama i principima prihvaćenim kao međunarodne vrednosti. Borba protiv zapadne dominacije uopšte i posebno hegemonije SAD, postavlja Rusiju kao ekonomsku i vojnu alternativu zemljama zapadnog Balkana. Ipak, umesto jasne strategije prema zapadnom Balkanu, Rusija se pre svega usredsređuje na strateške dobiti od političkih grešaka u regionu od strane zapadnih sila i njihovog opšteg nedostatka pažnje posvećene Balkanu.\nIako su zemlje zapadnog Balkana u procesu integracije u EU, i dalje se suočavaju sa preprekama etničkih tenzija, korupcije, nestabilnih društvenih uslova i ekonomske stagnacije. Ove ranjivosti eksploatišu velike sile da šire svoj uticaj na Balkanu. Iako je EU odigrala značajnu ulogu u procesu demokratizacije zemalja, vlastiti problemi Unije kao što su migracija i Bregzit omogućili su Rusiji da igra aktivniju ulogu i poboljša svoje ekonomske, kulturne i vojne odnose sa ovim zemljama.\nS tim u vezi, Srbija je najveći kulturni i vojni saveznik Rusije u regionu. Rusija je takođe postala glavni zagovornik Srbije u suprotstavljanju državnosti Kosova na međunarodnoj areni. Dve zemlje su uzajamno imale koristi od svoje saradnje, a Rusija dokazuje svoju međunarodnu moć kroz svoj uticaj u Srbiji, a Srbija ga koristi za svoje političke pogodnosti i kao mamac za EU, tj. preteći EU da ide pod ruski politički kišobran i što je najvažnije, da donese ruski uticaj u regionu.\nNa nedavnom sastanku između Vučića i Putina u Moskvi gde su razgovarali o tome kako da nastave dijalog sa Kosovom, Vučić je bio zainteresovan za predstavljanje podrške Rusije u tom procesu. Iako specifičnosti sastanka nisu bile podeljene sa javnošću - poruka koju je i Putin želeo da pošalje kroz sastanak bila je jasna - Zapad bi trebalo da računa na Rusiju kada su u pitanju važna politička dešavanja u regionu.\nNa kraju, ali ne i najmanje važno, postoji završna faza dijaloga između Kosova i Srbije koja se trenutno odvija. Ako se uspešno završi, to bi omogućilo Srbiji da ubrza svoj proces članstva u EU i obezbedi finansijsku korist kao zemlji EU, dok će za Kosovo otvoriti vrata za članstvo u UN. Posedovanje veta u Savetu bezbednosti UN čini Rusiju ključnim igračem u procesu, a takođe joj omogućava sprečavanje članstva Kosova u UN i njegovo potpuno međunarodno priznanje.\nDa sumiramo - ruska spoljna politika je usmerena na naglasak da međunarodni sistem nije unipolaran - gde je Zapad najveća međunarodna sila - već bipolaran, gde Rusija ima veliku ulogu u oblikovanju svakodnevne politike. Stoga je njen uticaj usmeren na one zemlje koje teže ka ali još nisu članice EU i NATO, a Rusija postaje i instrumentalno učestvuje u procesima članstva u ovim međunarodnim organizacijama.


U nedelji za nama Prva je ponovo bila vodeæa televizija meðu publikom do 50 godina kada je u pitanju gledanost programa. Sa više od 22 odsto udela Prva je bila najgledanija nacionalna televizija u udarnom terminu, kao i najgledanija komercijalna televizija na nivou celog dana sa udelom od 13 odsto. Evo šta je publika najviše gledala na najgledanijoj televiziji.\n25.10.2021. - 17:38\nRezultati gledanosti pokazali su da domaæe serije i dalje imaju svoje mesto u srcima publike. Mnogo dobre zabave, pravi izbor tema i gostiju, kao i pravovremene i proverene informacije uèinile su da sve više publike dan provodi i uz zabavne i informativne emisije i da se Prva širom Srbije rado gleda od ranog jutra do ponoæi.


ZLOČIN U KOSOVSKOJ MITROVICI Žena koja je zadavila partnera osuđena na 12 godina zatvora\nMirzeta Šuntić osuđena je na 12 godina zatvora zbog ubistva Slaviše Vlaškovića sa kojim je živela. Zločin se dogodio u takozvanom Samačkom bloku u Severnoj Mitrovici, maja 2017. godine.\nŠuntić je osuđena za krivično delo teško ubistvo, a žrtvu je zadavila, prenosi portal Kallxo.\nPredsedavajući sudskog veća Osnovnog suda u Severnoj Mitrovici, Burim Ademi, u presudi je naveo da je optužena kriva za izvršenje ovog krivičnog dela.\nU kazni od 12 godina zatvora, njoj će biti uračunato i vreme provedeno u pritvoru od 10. maja 2017. do danas.\nNa ovu odluku suda strane imaju pravo žalbe višoj sudskoj instanci u zakonskom roku.\nTuča srpskih policajaca u Kosovskoj Mitrovici, jedan teško povređen\nUPUCAN PRIPADNIK KOSOVSKE POLICIJE Ranjen u obračunu ispred kafane u Severnoj Mitrovici


Alternativa za dubok džep - Veyron Super Sport - AutoExclusive - Auto vesti, Novi, Luksuzni, Polovni automobili...\nAlternativa za dubok džep - Veyron Super Sport\nTačno godinu dana nakon predstavljanja na Geneva Motor Show, Bugati je nedavno potvrdio da je prihvatio 250 porudžbina za svoj Chiron hiperautomobil sa 1.500 ks.\nOva cifra od 250 prodatih modela skupocenog automobila postaje veoma impresivna i dok se nalazi na samo pola puta od planirane proizvodnje, njegova cena možda učiniti da određeni perspektivni kupci odustanu od izdvjanja ogromne sume novca za neverovatno velilke troškove održavanja ovakvog jednog modela, koji dolaze pored sumanutih brojki na etiketi. Upravo zbog toga, alternativu predstavlja Bugatti Veyron Super Sport.\nIako je daleko od jeftinog, Veyron Super Sport koji vam predstavljamo trenutno se nalazi u prodaji na britanskom tržištu polovnjaka i procenjen je na 2,1 milion evra, ali ova cifra je pored svega dobra pogodba u poređenju sa njegovim blizancem Chironom, a za razliku od svog malog brata, ovaj hiperautomobil je proizveden u veoma ograničenoj verziji od 30 jedinica širom sveta.\nIspod haube se nalazi quad-turbo W16 motor zapremine osam litara, koji je sposoban da razvije 1.200 ks i 1.500 Nm obrtnog momenta pri 5.000 motornih rotacija u munuti. Ove cifre omogućuju sprint do sto iz mesta za samo 2,5 sekundi i maksimalnu brzinu od 431 km/h.


Ležaljke za mačke - Dodaci za mačke - Mačke - Pet Shop\nOpšte je poznato da mačke obožavaju da se izležavaju i da spavaju, zato vam nudimo mogućnost da odaberete najudobniju ležaljku za vašu macu. Pošto mačke vole toplo i udobno mesto gde će moći da se odmore i spavaju, ovde možete pronaći različite krevete za mace koji su napravljeni od različitog materijala, imaju unikatan dizajn i različite su veličine.\nMačke mogu da spavaju i do 18 sati dnevno. Ležaljke i kreveti za mačke su odličan način da vašoj maci obezbedite kutak u kom će moći da se izležava. Ovde možete pronaći različite ležaljke za macu (od različitog materijala, oblika, veličine, otvorene ležaljke, ležaljke sa krovom itd…)\nPotrebno je održavati i higijenu tih kreveta. Poželjno je da se povremeno operu, kao i da se dlake redovno čiste.\nOvi kreveti su praktični i ukoliko vaša mačka ima male mačiće. Tako ćete znati da su na sigurnom i toplom mestu. Mada su ovi kreveti važni i za starije mačke koje imaju problema sa zglobovima i sporije se kreću. Ovi mekani kreveti im čuvaju kosti i zglobove, a vreme koje mace provedu izležavajući se čine mnogo udobnijim.\nKreveti za mace su korisni kako bi vašu mačku naučili da ne leži i ne spava na vašem krevetu, pre svega iz higijenskih razloga, kao i dlaka, a ujedno ćete joj omogućiti da ima svoj kutak u kom će moći mirno da spava.


Nema Evrope bez vladavine prava - Svet - Dnevni list Danas\nPočetna » Svet » Nema Evrope bez vladavine prava\nPetodnevni sastanak Evropskog saveta radi donošenja budžeta od 2021. do 2027. i hitnog finansijskog paketa zbog kovida 19 imao je sva obeležja samita Evropske unije: duge noćne diskusije, pretnje nekih lidera da će otići bez dogovora i francusko-nemačko zalaganje za dil.\n1Piše: Harold Džejms 03. avgusta 2020. 15.01 Izmenjeno: 15.02\nPrirodno, sve se završilo nezadovoljavajućim kompromisom.\nEvropski lideri su se složili da samo 390 milijardi evra, od ukupno 750 milijardi ukupnog paketa, opredele u obliku donacija, a preostalih 360 kao zajmove zbog „četvoro džimrija“ (Austrija, Danska, Holandija i Švedska) koji su insistirali da brojka počinje cifrom tri. je li ovaj aranžman išta bolji od poslednjeg nezadovoljavajućeg kompromisa u sporom kretanju Evrope ka dubljoj integraciji?\nSedamdeset godina je mantra Evrope bila da ona raste odgovarajući na krize.\nPočetni podstrek integraciji kasnih pedesetih godina XX veka bio je Hladni rat.\nMonetarna integracija ranih devedesetih nastupila je usled geopolitičke vododelnice uzrokovane krajem tog sukoba.\nNedavno su mnogi polagali nade da će kombinovani izazovi imigracije, klimatskih promena, ruskog revanšizma, izbora Donalda Trampa za predsednika SAD i Bregzita dati ubrzanje evropskom projektu koji je izgledalo da posustaje.\nNaizgled je iskoristila ekonomsku krizu uzrokovanu pandemijom da preuzme inicijativu.\nMeđutim, generalno govoreći, ekonomske krize nisu bile dobre za evropsku integraciju. Naprotiv, one su sklone da stvaraju podele među Evropljanima u vezi s tim šta je uzrokovalo probleme i kako ih rešiti.\nOd 2010. do 2012, kada su nastupile napetosti između severa i juga, pa između istoka i zapada, evro je gotovo propao preteći da uruši čitavu Evropsku uniju.\nZa razliku od te krize, pandemija očito nije izazvana bilo kakvom političkom greškom (ili makar greškom Evropljana). Zbog „incidentnosti“ virusa, njegovog širenja i manje više uzgrednih ekonomskih posledica, ispravno je težiti solidarnosti kao sredstvu kolektivne zaloge.\nOtuda je novi oblik mutualizacije duga u središtu novog dila.\nEU će po prvi put distribuirati dug, koji će podržati vlade država članica i koji će biti servisiran preko zajedničkog poreskog mehanizma pod okriljem Evropske komisije.\nPrema tome, sporazum je presedan i biće da će investitorima koji traže sigurno nebo, a koje nije dolar, evro učiniti privlačnijim. Izgleda da je Evropa dostigla svoj „hamiltonski trenutak“.\nPrvi američki ministar finansija Aleksander Hamilton je 1790. učinio da vlada preuzme dugove američkih država nakupljene tokom Rata za nezavisnost i potom ih servisira preko prihoda od uvoznih carina.\nMeđutim, kompromisno rešenje ostavilo je čežnjivim one koji su tražili donacije i zajmove od EU uz više uslova. Takvi predlozi su odmah prizvali u sećanje bolne uspomene na krizu evra, kada su vlade pogođene krizom težile učešću treće strane koja bi je rasteretila obaveza.\nTo je vodilo dvostrukoj diskreditaciji: te vlade su se činile nesposobnim i kukavičkim, dok je treća strana – bila to Nemačka ili „Evropa“ – postala oličenje okrutnosti i nepožrtvovanosti.\nI pre poslednjeg samita bilo je jasno da stara forma uslovljavanja (iz krize evra) neće biti podesna.\nZamenik premijera Španije Pablo Iglesijas iz levičarske stranke Podemos pohvalio je dogovor jer nije podrazumevao „muškarce u crnom“ koji će sprovoditi prinudu štednje ili nametati druge uslove.\nEvropski mehanizam za stabilnost, koji je uz veliku političku cenu napravljen 2012, nije pominjan u nedavnim diskusijama.\nAli predlozi uslovljavanja su ovaj put više imali veze s politikom nego sa ekonomijom. Ideja je bila da se od onih kojima se daje pomoć EU traži da podržavaju vladavinu prava, nezavisnost pravosuđa, slobodu štampe i akademske slobode.\n„Nema Evrope bez vladavine prava“, kako je to prošle godine rekao tadašnji predsednik Evropskog saveta Donald Tusk.\nAli na kraju su neliberalne vlade Poljske i Mađarske sebi pribavile velike svote bez ikakvih jemstava da će biti zaustavljene u daljem urušavanju svojih demokratskih institucija.\nIstorijski gledano, uvođenje vladavine prava u okviru velikih federalnih struktura retko kada je teklo glatko. Pogledajmo Sjedinjene Države u kojima je Hamiltonov značajan manevar bio tek početak.\nTokom perioda obnove posle građanskog rata, vojska Unije predsednika Julisisa Granta uvela je biračko pravo i druga građanska prava bivšim robovima u nekadašnjoj Konfederaciji. Nacionalna garda je 1957. sprovela desegregaciju u školama u Arkanzasu. A predsednik DŽon Kenedi je 1963. Nacionalnu gardu poslao na Univerzitet Alabama.\nUz stvaranje mnogo više napetosti, Trampova administracija sada šalje federalnu policiju na demonstrante protivno želji država i lokalnih vlada.\nVojnici u neobeleženim zelenim uniformama pojavili su se na ulicama Portlanda i Sijetla, a sekretar za odbranu SAD je o ulicama govorio kao o „bojištima“. Sadašnji nemiri u Americi su upravo ono što Evropljani hoće da izbegnu.\nU svakom slučaju, scenario sa Nacionalnom gardom je u savremenoj Evropi nezamisliv. Neće biti nikakvih evropskih trupa koje bi išle da podrže akademske slobode ili LGBT prava u bilo kojoj državi članici.\nNiko ne traži grantovsko sprovođenje hamiltonovskog trenutka i niko ne osporava da su muškarci u zelenom veća pretnja nego muškarci u crnom.\nSavremena evropska uprava zasnovana je na ubeđivanju i racionalnom diskursu.\nPa ipak, jedini način da civilizovana Evropa funkcioniše jeste primena političkog uslovljavanja. Odbrana evropskih vrednosti zahteva kažnjavanje sistemskih kršenja zakona, kako suspenzijom biračkih prava desperadosa u procesu odlučivanja u EU, tako i uskraćivanjem fondova.\nEvropa neće biti izgrađena fiskalnim transferima i obavezama koje iz njih proizilaze. Najzad, Tusk je u pravu: Evropske unije ne može biti osim ako se sve njene članice ne pridržavaju istih standarda.\nAutor je profesor istorije i međunarodnih poslova na Prinstonu\nEvropa, Harold Džejms, vladavina prava\n03. avgusta 2020. u 15.42\nTo izgleda ne važi za srbiju. Eu toleriše diktature. Da živim u eu ne bi mi bilo baš svejedno


Doktorka Ana Mitrović savetuje trudnice da se vakcinišu, a ova vakcina je NAJBOLJA - Lola\nDoktori sada apeluju da se trudnice obavezno vakcinišu i tako sačuvaju sebe i bebu koja raste u njima i izražavaju nejasnoću u stavu budućih porodilja koje se više plaše vakcine nego potencijalne bolesti i zaražavanja.\nGostujući na RTS-u profesorka Ana Mitrović, načelnica Dnevne bolnice u Klinici “Narodni front” i predsednica Republičke stručne komisije za biomedicinski potpomognutu oplodnju naglasila je da moramo da poštujemo mere i primimo vakcinu jer ne možemo da izbegnemo zaražavanje ukoliko se ne pridržavamo saveta struke.\n“Svako će pre ili posle biti zaražen ovim virusom. Bojim se da osnovni razlog i odgovor na pitanje nejedinstvo struke. To što su različite informacije na različitim mestima dostupne opštoj populaciji a posebno grupi kao što su trudnice – svaka dilema, nejasnoća i naše dvoumljenje pravi kod njih još dodatan strah i dilemu da li treba da se vakcinišu ili ne”, rekla je dr Mitrović prilikom gostovanja.\nKada e reč o njenom ličnom iskustvu sa trudnicama, doktorka je rekla da one dolaze i interesuju se gde bi i kako mogle da svoju dozu prime, a zatim otkrila koja je vakcina najpogodnija za žene u drugom stanju.\n“Moje lično iskustvo se do sada sa svim vakcinisanim trudnicama uklapa u one preporuke koje smo mogli da dobijemo od Rojal koledža iz Engleske i Američkog koledža za ginekologiju čije smernice smo od početka pratili – koje kažu da treba podržati i promovisati vakcinaciju kod trudnica, ne samo kod visokorizičnih, kod trudnoće komplikovane dijabetom, hipertenzijom – nego i kod naizgled zdravih trudnca, treba preporučiti vakcinaciju – to je u ovom trenutku najbolja preporuka za Fajzer vakcinu”, rekla je dr Mitrović.\nDoktorka je posebno naglasila i da nema ograničenja kada se vakcina daje. Trudnoća zbog posebnog imunološkog statusa čini trudnicu osetljivijom na viruse, posebno viruse koji zahvataju organe respiratornog sistema.\n“Prvi i najvažniji problem vezano za kovid infekciju u trudnoći je da stradaju pluća i da trudnice imaju manju saturaciju, otežano disanje, samim tim vakcina će ih zaštititi od te osnovne komplikacije”, napominje doktorka i objašnjava da se mogu vakcinisati i u prvom trimestru trudnoće, što je trudnoća starija rizik od infekcije i razvoja teže kliničke slike je veći”, rekla je Mitrovićeva na RTS-u, a zatim savetovala kada je najpreporučljivije primiti vakcinu.\n“Preporuke su da se vakcinišu od 13. nedelje pa do 28. 30. ili 32. da bi uspele da prime drugu dozu dok su trudne, a moja preporuka bi bila da se držimo preporuka određenih svetskih udruženja da to bude između 12. i 20. nedelje da bi trudnice ušle u pozni drugi i treći trimestar koji je najrizičniji – zaštićene sa adekvatnim nivoom anitetla”, rekla je.\n“U ovom trenutku svetske preporuke su da nema odlaganja ni vakcine protiv sezonskog gripa ukoliko je neko primio vakcinu prtiv kovida – može i unutar 14 dana od te vakcine primiti vakcinu protiv sezonskog gripa, poslednje preporuke Rojal koledža”, rekla je doktorka.\nKada je reč o najvećim predrasudama koje ljude sprečavaju da se vakcišu, a to je potencijalni sterilitet, doktorka Mitrović naglasila je da ne bi smelo da postoje bilo kakve bojazni u vezi sa tim. Podvukla je da bilo koja vakcina koja je dobila dozvolu neće negativno uticati na plodnost muškarca i žene – ne izazivaju sterilitet, štite opšte zdravlje, pa samim tim i reproduktivno.\n“Mladi ljudi ne treba da se plaše da ne prime vakcinu zbog toga što će sutra imati problem. Preporuke su da ukoliko neko leči neplodnost ne treba da odlaže proceduru vantelesne oplodnje čak ni za mesec dana što smo u početku preporučivali da se primi vakcina i revakcina i da se ide u proceduru posle mesec dana.\nSada nema ni tih ograničenja, apsolutno se podržava vakcinacija posebno se naglašava potreba za vakcinacijom pacijenata koji leče sterilitet da se u toku lečenja i u samoj trudnoći ne bi desila infekcija”, istakla je Mitorvićeva.\nKada je reč o situaciji u “Narodnom frontu”, doktorka je rekla sledeće.\n“U ovom trenutku je pik kada je u pitanju broj trudnica i porodilja koje se javljaju sa pozitivnim antigenskim testom, a onda potvrđenim pi-si-arom, imamo dnevno nekoliko porođaja kovid inficiranih trudnica, nema teških kliničkih slika.\nNikada ne znate iskustva iz drugih centara, gde su trudnice umrle, one su od jedne blage kliničke slike razvile tešku sluku koja je završila stavljnje na respirator i smrtnim ishodom”, istakla je Mitrovićeva.\nPrema njenim rečima, fiziološka trudnoća nije bolest, ali ovo su okolnosti pandemije, a zatim još jednom apelovala da se pridržavamo epidemioloških mera.\n“Apelujem da izbegavamo preveliku aktivnost i boravak u protstorima sa više ljudi, slobodne neka budu aktivne na otvorenom, moraju i u kućnim uslovima, gde deca nisu vakcinisana, i ne znaju pravu težinu bolesti, da vode računa da se nose maske i obezbedi provetravanje i distanca”, rekla je doktorka.\n“Koliko puta ćemo govoriti, koliko god da afirmativno podržavamo vakcinaciju, samo jedan izlazak nekog od kolega koji će reći suprotno, imam osećaj da sruši sve dobro što smo rekli, ali kada se desi loš ishod, kada trudnica umre pitam se ko je onda odgovoran”, zaključila je doktorka Ana Mitrović.\ndoktorica Ana Mitrović trudnice vakcine zaštita trudnica


Fabrike - 1\n23. 10. 2021 17:27\nANKARA - Predsjednik Turske Redžep Tajip Erdoan danas je otvorio 46 novih fabrika u industrijskoj zoni u gradu Eskisehiru i poručio da će Turska i dalje biti stabilna i sigurna zemlja za ulaganje.\n07. 08. 2020 18:06\nFabrike automobila u Turskoj nastavljaju sa radom\nISTANBUL - Sve fabrike za proizvodnju automobila u Turskoj nastaviće sa radom 11. maja, izjavio je turski ministar industrije Mustafa Varank.\n17. 03. 2020 12:57\nTULUZ - Evropski proizvođač aviona Airbus odlučio je u naredna četiri dana obustaviti proizvodnju i aktivnosti montaže u svojim francuskim i španskim pogonoma, kako bi spriječio širenje virusa korona.\n13. 01. 2020 08:00\nMANILA - Zbog dima i pepela koji je izbacio vulkan Tal škole i fabrike širom Manile danas su zatvorene i seizmolozi upozoravaju da bi u svakom času moglo doći do erupcije i cunamija.\n11. 11. 2019 13:10\nBERLIN - Njemački proizvođač sportske opreme Adidas planira da zatvori visoko-tehnološke robotizovane fabrike u Njemačkoj i SAD i da prebaci dio tehnologije u Aziju.\n26. 05. 2017 11:27\nZVORNIK - Kompanija "Alumina" iz Zvornika dobila je pozitivno mišljenje nezavisnog revizora koji je kontrolisao finansijske izvještaje ovog privrednog društva u 2016. godini, saopštila je danas Služba za odnose s javnošću ove kompanije.\n15. 05. 2017 10:24\nPEKING - Proizvodnja u kineskim fabrikama i radionicama naglo je posustala u aprilu zbog pooštravanja uslova kreditiranja u drugoj najvećoj ekonomiji svijeta, ali i zbog slabije tražnje, pokazuju danas objavljeni podaci.